“Ağsu Siti”nin baş məşqçisi istefa verdi və ...qərarını dəyişdi » Football-plus.az\n07 may 16:08olke\n“Bütün bunları nəzərə alıb, fikrimdən daşındım”\n“Ağsu Siti” yaranan gündən komandanın “sükanı arxasında” olan Samir İsayev srağagün “feysbuk”da paylaşdığı statusla diqqət mərkəzinə düşdü. Region Liqasında çıxış edən və Mərkəz zonasında lider olan ağsuluların baş məşqçisi postundan ayrılmaq qərarına gəldiyini bildirmişdi.\nKomandası çıxış etdiyi zonada lider olan və pley-offa vəsiqəni təmin edən “qırmızı-qaralar”ın çalışdırıcısının qərarının səbəbini bilmək üçün özü ilə danışdıq: “İstefa qərarımın bir səbəbi var: mənəvi cəhətdən çox yorulmuşam. Özünüz də bilirsiz ki, koronovirus yayılan ilk vaxtlarda klub olaraq ehtiyacı olan ailələrə yardımlar etdik, maskanın, əlcəyin qıt vaxtı çətinliklə onları əldə edib, Ağsu camaatına payladıq. Gücümüz çatan qədər, Allah rizası üçün klub prezidenti ilə birgə bu işləri gördük. İnşallah, xüsusi karantin rejimi mayın 31-dən sonra bütün respublika ərazisində götürülər və Region Liqası qaldığı yerdən davam edər. Bütün bu işləri görməyimizə baxmayaraq, yenə ortada tək qalmışıq. Maddi yöndə sıxıntılar, çətinliklər adama pis təsir edir, psixoloji cəhətdən “sınırsan”. Sözün həqiqi mənasında bütün bu problemlərdən bezdim və istefa vermək qərarına gəldim. Və bunu birinci sosial şəbəkədə bölüşdüm. Ancaq rəhbərlik istefamı qəbul etmədi. Ondan başqa futbolçular zəng vurdular, rayonun sayılıb-seçilən ağsaqqalları əlaqə saxladı, bəziləri ilə üzbəüz görüşdük. Mənə dedilər ki, fikrindən daşın. Bütün bunları nəzərə alıb, fikrimdən daşındım. Qarşıda bizi nə gözləyir, komandanın aqibəti necə olacaq, bunu deyə bilmərəm. İki gündən sonra klub prezidenti Rəmzi Eminli rayona gələcək. Onunla söhbətdə bütün bunları bir daha müzakirə edəcəyik. Sonda komandaya xeyir verəcək addımı atacam”.\nBaş məşqçi növbəti dəfə Ağsunun rəhbər şəxslərinin, iş adamlarının komandaya biganə münasibətindən giley-güzar etdi: “Özünüz də bilirsiz ki, Ağsudakı mərkəzi stadionu bizə vermirlər. Bu üzdən internat məktəbinin stadionunu öz hesabımıza təmir etdiririk. Tutaq ki, ayın sonunda karantin aradan qalxdı və liqa qaldığı yerdən davam etdi. Biz stadionun təmirini həmin vaxta kimi yekunlaşdıra bilməyəcəyik. Onda necə olacaq? Nə vaxta kimi qonşu rayona üz tutmalıyıq? Komandaya dəstək üçün rayonda çoxlarına müraciət etmişik. Səsimizə səs verənlərin sayı 3-4 nəfərdi ki, onların da yardımı ilə çox uzağa getmək olmaz. Gücü, imkanı çox olanlar da nədənsə komandaya dəstək olmaq istəmir və ya onlara imkan vermirlər. Bütün bunları görəndən sonra çəkdiyin zəhmətə heyfsilənirsən. Belə çıxır ki, “Ağsu Siti” rayonda məndən, bir qrup futbolçudan, müəyyən sayda azarkeşdən və klub prezidenti Rəmzi Eminlidən başqa heç kimə maraqlı deyil. Hamı bilir ki, yaxın dostum olan Rəmzi müəllim klubun yaşaması üçün son qəpiyini xərcləyir və ölkənin idman ailəsində Ağsunun da olması üçün əlindən gələni edir. Məgər Ağsuda idmanın, o cümlədən futbolun olması ancaq Eminlinin boynunun yüküdü? Rayonun Gənclər və İdman İdarəsi, dövlət tərəfindən maliyyələşən təşkilatlar niyə komandaya yaxın durmurlar? Klub haqqında telekanallarda, mətbuatda yaxşı reportajlar və yazılar gedəndə hamı sinəsini qabağa verib öz adına çıxır, ancaq söhbət maliyyəyə gələndə hərə bir tərəfə çəkilir. Bütün bunlar məni bezdirib, ona görə də getmək istəyirdim. Lakin bəzi xətrini istədiyim adamların, ağsaqalların sözlərindən sonra fikrimdən daşındım və ən azı mövsümün sonuna kimi baş məşqçi vəzifəsində qalacam”.\nBəs Region Liqası? “Şahdağ” da nəcib təşəbbüsə qoşulub “Ağsu Siti” də kampaniyaya qoşuldu “Ağsu Siti” dağılmaq təhlükəsiylə üz-üzədi Region Liqası qış fasiləsinə yollandı


“Üçüncü doza yoluxmaları önləyə və ölümləri azalda bilər” – Komitə sədri açıqladı - JURNALİST ARAŞDIRMA MƏRKƏZİ\nAna səhifə/Xəbərlər/Cəmiyyət/“Üçüncü doza yoluxmaları önləyə və ölümləri azalda bilər” – Komitə sədri açıqladı\n“Üçüncü doza yoluxmaları önləyə və ölümləri azalda bilər” – Komitə sədri açıqladı\nQaynarinfo xəbər verir ki, bunu “Report”a açıqlamasında Milli Məclisin Səhiyyə komitəsinin sədri, akademik Əhliman Əmiraslanov deyib.\nOnun sözlərinə görə, koronavirus pandemiyası dövründə bu sahədə görülən işlər, o cümlədən yeni tibb müəssisələrinin açılması ölkə səhiyyəsi ilə bağlı mənzərənin açıq təzahürüdür: “Səhiyyənin xəstəxana və tibb müəssisələri fondu demək olar ki, indi ən yüksək standartlara cavab verir. Ölkəmizdə səhiyyənin səviyyəsinin yüksəlməsi son elmi texnoloji yeniliklərin tətbiqi sahəsində mümkün olub. Məhz pandemiya dövründə ölkə səhiyyəsinin bu duruma adekvat olması reallığı tam əks etdirir. Yürüdülən dövlət siyasəti və vətəndaşların artan məsuliyyəti nəticəsində bu gün Azərbaycanda koronovirusla bağlı vəziyyət nəzarət altındadır. Pandemiyaya qarşı mübarizə tədbirlərindən biri də peyvəndlənmədir. Ölkəmizdə koronavirusa qarşı vaksinasiya prosesinə yanvar ayından başlanılıb və uğurla davam etdirilir. Vaksinasiyanın əhəmiyyəti bu infeksiyaya qarşı orqanizmdə immunitetin yaranmasına nail olmaqla xəstəlikdən qorunmaq, infeksiyanın ötürülməsini məhdudlaşdırmaq, ölüm halının qarşısını almaqdan ibarətdir. Vaksinasiyada iştirak artıq vətəndaş məsuliyyətinin ayrılmaz göstəricisidir. Ətrafdakıları qorumaq naminə hər kəs peyvənd olunmalıdır”.


Apple şirkətinin növbəti həmləsi - İKT - Fins.az\nApple şirkətinin növbəti həmləsi\n12 Sentyabr tarixində Apple şirkəti keçirtdiyi təqdimat çərçivəsində Apple Watch Series 4 smart saatını, iPhone Xs, Xs Max və Xr modellərini təqdim etdi. Məşhur analitik Ming-Chi Kuo ilə birlikdə bir çox digər analitiklər tədbirdən öncə proqnoz edirdilər ki, Apple şirkəti həmin tədbirdə sadalanmış cihazlardan əlavə olaraq yeni iPad Pro, AirPods, MacBook Air, Mac Mini və Mac Pro modellərini də təqdim edəcək. Lakin bu baş vermədi. Çox güman ki, şirkət yerdə qalan əsas məhsullarını yaxın zaman ərzində təqdim edəcək.\nApple şirkətinin təqdimatından əvvəl göstərilmiş videoya baxmış analitiklər düşünürlər ki, videodakı qız Sirisəsli köməkçisinə təqdim olunmamış AirPods 2 qulaqlıqları vasitəsilə müraciət edir. Bu isə o deməkdir ki, çox güman ki. şirkət yeni nəsil naqilsiz qulaqlıqları artıq test edir və yaxın zamanda təqdim edə bilər. Qeyd etmək lazımdır ki, şirkət müəyyən illərdə Oktyabr ayında müxtəlif məhsullarını təqdim etmişdir.\n23 Oktyabr 2012-ci il: iPad Mini, iMac və 13 inç Retina ekrana sahib MacBook Pro-nun təqdimatı\n22 Oktyabr 2013-cü il: iPad Air ilə yenilənmiş MacBook Pro-nun təqdimatı\n16 Oktyabr 2014-cü il: iPad Air 2 ilə iMac 5K-nın təqdimatı\n27 Oktyabr 2016-cı il: Yeni dizayna sahib MacBook Pro-nun təqdimatı.\nYeni iPhone modellərinin satışlarına təsir edəcəyinə görə 12 Sentyabr tarixindəki təqdimatda göstərilməyən cihazlar barədə məlumatlara əsaslansaq güman etmək olar ki, Apple şirkəti çox güman ki, Oktyabr ayında daha bir təqdimat tədbiri keçirdəcək. Oktyabr ayı sadalanmış cihazların anonsu və bayram qabağı onların satışları üçün ideal zaman intervalıdır. Qeyd etmək lazımdır ki, Ming-Chi Kuo-nun yeni iPhone modelləri və smart saat haqqında bütün proqnozları düz çıxdı. Bu isə o deməkdir ki, həmin təqdimatda göstərilməmiş məhsullar dəqiq olaraq bu il satışa çıxacaqlar. Çox güman ki, Apple şirkəti ikinci təqdimat tədbirini Oktyabr ayının sonunda keçirdəcək.


“Qarabağ”ın oyunu yarımçıq dayandırıldı - YENİLƏNİBSizinxeber.az – Azərbaycan Xəbərləri\nLüksemburqda erməni təxribatı: “Qarabağ”ın oyunu yarımçıq dayandırıldı\n03 Oktyabr 2019 - 23:20\n“Qarabağ”ın oyunu yarımçıq dayandırıldı – YENİLƏNİB\nBaş vermiş təxribat nəticəsində matç dayandırılıb. Oyunun davam edib-etməyəcəyi hələlik məlum deyil.\n“Qarabağ” hesab arasındakı fərqi ikiyə çatdırdı – 0:2.\n“Düdelanj” – “Qarabağ” matçında hesab açılıb. 11-ci dəqiqədə vurulmuş qolun müəllifi Abdellah Zubirdir.\nAvropa Liqasının qrup mərhələsinin 2-ci turu çərçivəsində keçirilən “Düdelanj” – “Qarabağ” matçının start fiti səslənib.\nAvropa Liqasının qrup mərhələsinin 2-ci turunda saat 23:00-da başlayacaq “Düdelanj” – “Qarabağ” oyunu üçün heyətlər açıqlanıb.\nOxu.Az xəbər verir ki, Azərbaycan çempionu “Qarabağ” da bu turnirdə növbəti matçına çıxacaq.\nOxu.az - “Qarabağ”ın oyunu yarımçıq dayandırıldı - YENİLƏNİB


Xarici Qonaqlar Üçün Məlumat | Qərbi Kaspi Universiteti\nAna səhifəBeynəlxalq əlaqələrXarici qonaqlar üçün məlumat\nXarİcİ Qonaqlar Üçün Məlumat\nXəzər dənizinin sol sahilində, Abşeron yarımadasında yerləşən Bakı şəhəri Azərbaycanın paytaxtı olmaqla yanaşı, onun ən böyük, parlaq, kosmopolit şəhərlərindən biri sayılır.\n"Xəzər dənizinin qərb sahili”, "Abşeronun cənubu”, "Zaqafqaziyanın şərqi” kimi tanınan sadə coğrafi adlardan inkişaf edərək 2 milyondan çox əhalisi olan mürəkkəb, çoxtərəfli, unikal, kontraslarla dolu olan meqapolisə çevrilmişdi.\nBakı Xəzər dənizinin ən böyük dəniz limanı və vaxtilə əfsanəvi "Böyük İpək Yolu”nun keçdiyi qədim şəhərdir.\nO, eyni zamanda, Azərbaycanın ən böyük təhsil ocağı və elm mərkəzidir.\nBakı öz unikal coğrafi mövqeyi və fərqli memarlığı, poeziya və musiqi mədəniyyəti və ən əsası insanları ilə heyran qoyduğu şoxsaylı turist axınını qarşılamaqdan hər zaman məmnunluq duyur.\nTuristlər burada hər zaman şəhərin küçə və bulvarları, orta əsr şəhər qala divarları, dünyada məşhur ən qədim neft məskənindəki neft buruqları ilə onları böyük məmnuniyyətlə tanış etməyə hazır olan dostlar tapacaqlarından əmindirlər. Onlara Azərbaycanda məşhur olan klassik muğam və milli mətbəxin ən gözəl nümunələri təqdim olunacaq. Qobustandakı qədim qayaüstü rəsmlərlə və ya bu qədimiliyə təzad təşkil edən müasir dəniz neft platformaları ilə tanış olacaqlar ki, bunlar çox sayda füsunkar yerlərdən yalnız bir neçəsidir.


SOCAR: “Mübariz Mənsimovun saxlanılması şirkətin kommersiya marağında ola bilməz” - Finans.az\n18 Mart, 2020 14:34\n“Finans.az” xəbər verir ki, bu məsələ ilə bağlı SOCAR-ın açıqlamasında qeyd edilib ki, Mübariz Mənsimovun Türkiyə Cümhuriyyətində hüquq-mühafizə orqanları tərəfindən saxlanılmasının SOCAR qrupuna qarşı London və Dubayda keçiriləcək arbitraj prosesləri ilə heç bir əlaqəsi yoxdur. “Mübariz Mənsimovun Türkiyədə saxlanılması, əksinə, onun London və Dubaydakı arbitraj proseslərində iştirakını əngəlləyərək, onun maliyyə öhdəliklərinin yerinə yetirilməsini gecikdirə bilər. 2018-ci ildən bəri SOCAR tərəfindən “Palmali” qrupuna qarşı başladığı arbitraj prosedurlarının uzanması SOCAR-ın maliyyə balansına, əmlak hüquqlarına və qeyri-əmlak maraqlarına mənfi təsir göstərə bilər və buna görə SOCAR-ın kommersiya marağında ola bilməz”,- açıqlamada qeyd edilib.\nQeyd edək ki, SOCAR və “Palmali” şirkətləri arasında daha əvvəl kommersiya münasibətləri mövcud olub. Bununla belə tərəflər heç vaxt birgə müəssisə qurmamışlar. "Palmali" şirkətinin öz öhdəliklərini yerinə yetirməməsi nəticəsində SOCAR qrupuna daxil olan şirkətlər 2018-ci ildən bəri "Palmali" qrupuna daxil olan şirkətlərə və Mübariz Mənsimova qarşı arbitraj prosedurlarına başlayıb. Ümumilikdə 3 arbitraj prosesinin keçirilməsi London və Dubay şəhərlərində nəzərdə tutulur. İki ilə yaxın davam edən arbitraj prosedurları indiyə qədər məhz “Palmali” tərəfindən müxtəlif əsaslarla təxirə salınıb.\n30 Mart, 2020 17:56\n30 Mart, 2020 14:34\n30 Mart, 2020 11:52\n29 Mart, 2020 19:08


Ölkəmizin daha da inkişafı üçün möhtəşəm layihələr reallaşdırılır – Dialoq.info\nMEDİA VƏ QHT 2020.02.08 14:54\nYeni Azərbaycan Partiyası Siyasi Şurasının üzvü, «İki sahil» qəzetinin baş redaktoru Vüqar Rəhimzadənin müsahibəsi\n– Vüqar müəllim, artıq 2020-ci ilin ilk ayı arxada qalıb. «Azərbaycan Respublikası regionlarının 2019-2023-cü illərdə sosial-iqtisadi inkişafı Dövlət Proqramı»nın icrasının birinci ilinin yekunlarına həsr olunan konfrans ötən bir il ilə yanaşı, yanvar ayının da ölkəmizin sosial-iqtisadi, siyasi, beynəlxalq mənzərəsinin formalaşmasında əhəmiyyətli uğurlarla yadda qaldığına işıq saldı. Bununla bağlı fikirlərinizi bilmək istərdik…\n– Möhtərəm Prezidentimiz İlham Əliyev ötən ilin ilk ayında bu fikri böyük inam və qətiyyətlə ifadə etmişdir ki, 2019-cu il ölkəmizin tarixinə islahatlar ili kimi daxil olacaq. «Azərbaycan Respublikası regionlarının 2019-2023-cü illərdə sosial-iqtisadi inkişafı Dövlət Proqramı»nın icrasının birinci ilinin yekunlarına həsr olunan konfrans, eyni zamanda, Prezident İlham Əliyevin yanında 2019-cu ilin yekunlarına həsr olunan müşavirədə səsləndirilən rəqəmlər və fikirlər qeyd olunan proqnozun reallıqda öz əksini tapdığını bir daha təsdiqlədi.\nÖncə bu məqamı xüsusi qeyd etməliyik ki, bütün inkişafın əsasında ölkəmizdəki sabitlik dayanır. Sabitlik varsa uğurlu sosial-iqtisadi layhələrdən, təkmil islahatlardan danışmaq mümkündür. Bu sabitliyin təminatçısı isə xalq-iqtidar birliyidir. Xalqımız hər addımda özünə diqqət və qayğının şahidi olur. İrəli sürülən təşəbbüslərin xalq tərəfindən dəstəklənməsi bu birliyi daha da möhkəmləndirməklə yanaşı, davamlı inkişafa geniş yol açır. Dövlətimizin başçısı İlham Əliyev qeyd olunan konfransda dünyanın bütün yerlərində – Avropada, Afrikada, Asiyada, Latın Amerikasında, bölgəmizdə, postsovet məkanında yaşanan gərginliklərə diqqəti yönəldərək bildirmişdir ki, Azərbaycan sabitlik yolu ilə gedir. Ölkəmizdə mövcud olan sabitlik Azərbaycan xalqının iradəsi ilə təmin edilir. Aparılan siyasət xalq tərəfindən dəstəklənir. Siyasət konkret işlərlə ölçülür. Həyata keçirilən siyasətin təməlində konkret işlər, real inkişaf, söz yox, əməl dayanır və verilən hər bir söz həyatda öz əksini tapır. Ona görə də xalq tərəfindən göstərilən etimad yüksək səviyyədədir. Sabitliyin, əmin-amanlığın əsas şərtləri məhz budur.\nÖlkədə sabitliyin, qanunun aliliyinin yüksək səviyyədə təmin olunması iqtisadi əməkdaşlıqda maraqlı olan dövlətlərin, şirkətlərin sayının artmasını da şərtləndirir. Bircə faktı qeyd etmək kifayətdir ki, ötən il ölkə iqtisadiyyatına 13,5 milyard dollar sərmayə yatırılıb. Valyuta ehtiyatları 6,4 milyard dollar artaraq 51 milyard dollara çatıb. 2020-ci ilin ilk ayında valyuta ehtiyatları bir milyard dollar artaraq 52 milyard dollar olub. Bu faktlar dövlətimizin həyata keçirdiyi siyasətin bu gününə və gələcəyinə inamı nümayiş etdirir. Bu mühüm məqamı da xüsusi qeyd etməliyik ki, 2011-ci ildə təsdiqlənən «Azərbaycan 2020: gələcəyə baxış» İnkişaf Konsepsiyasında 2020-ci ilə qədərki dövr üçün nəzərdə tutulan əsas hədəflər Azərbaycanı inkişaf etmiş ölkələr sırasında görmək, yüksək gəlirli dövlətə çevirmək, 3 dəfədən çox artan ümumi daxili məhsulun daha iki dəfə artırılmasına nail olmaqdır. Bugünümüzün reallıqları qeyd olunan hədəflərin gerçəkliyini nümayiş etdirir. Təkcə 2019-cu ilin sosial-iqtisadi göstəricilərinə diqqət yetirək. Ümumi daxili məhsul 2,2 faiz, sənaye istehsalı 1,5 faiz artıb. Əsas prioritet olan qeyri-neft sektoru 14 faizdən çox artıb. Təbii ki, uğurlu statistik göstəricilər təkmil islahatların nəticəsidir. «Doing Business» hesabatında Azərbaycan ötən il 20 ən islahatçı ölkə sırasına daxil edilib. Regionların inkişafı, biznes mühitinin yaxışlaşdırılması yeni iş yerlərinin yaradılması deməkdir. Ötən il 98 min yeni iş yeri yaradılıb.\nAzərbaycanın bu gün yeni iqtisadi və sosial çağırışların müzakirəsi üçün ideal məkan seçilməsi, özünü dünyaya sosial dövlət kimi təqdim etməsi də bu yeniləşmənin, təkmil islahatların, biri-birindən əhəmiyyətli sosial layihələrin icrasına nail olmasının nəticəsidir. Ötən il iki sosial paketin uğurlu icrası 4 milyondan artıq insana sevinc bəxş etdi, onların sosial müdafiəsini gücləndirdi. İki DOST mərkəzinin açılışı sosial xidmət sahəsində şəffaflığın təminatında, vətəndaş məmnunluğunun artmasında əhəmiyyətli rol oynadı. Azərbycan bu mühüm layihələrlə yeniliklərə imza atan ölkə kimi beynəlxalq aləmdə yerini möhkəmləndirdi. Ölkəmizdə idarəçilik sistemində təkmilləşmənin yol açdığı uğurlar sırasında yoxsulluqla mübarizə sahəsində əldə olunan nailiyyətlər təqdir edildi. 2003-cü ildə yoxsulluq səviyyəsi 49 faiz idisə, bu gün həmin rəqəm 5 faizdir. Cənab İlham Əliyev 2003-cü ildə Prezident kimi fəaliyyətə başladığı gündən yoxsulluq kimi sosial bəlanın aradan qaldırılmasının prioritetliyini önə çəkdi və bu istiqamətdə əhəmiyyətli Dövlət proqramları təsdiqləndi, uğurla icra edildi.\n– 2019-cu il Azərbaycanın imzalar arasında görünən imzasına hansı yenilkləri əlavə etdi. Bu uğurlar fonunda 2020-ci ilin ilk ayını necə xarakterizə edərdiniz?\n– 2019-cü ildə Azərbaycanın xarici siyasət sahəsində qazandığı uğurların miqyası genişdir. İstər iki, istərsə də çoxtərəfli çərçivədə əlaqələrin genişləndirilməsi istiqamətində mühüm addımlar atıldı və nəticə bəllidir. Azərbaycan dünya müstəvisində çox etibarlı tərəfdaş imicini daha da möhkəmləndirdi. Dövlətimizin başçısı İlham Əliyev 2019-cu ilin yekunlarına həsr olunmuş müşavirədə bu statistikanı açıqlamışdır ki, il ərzində ölkəmizə 40-dan çox dövlət və hökumət başçısı səfər edib. Bu səfərlər həm ikitərəfli formatda, həm də beynəlxalq tədbirlərdə iştirak məqsədilə edilib. Ölkəmiz Türkdilli Dövlətlərin Əməkdaşlıq Şurasının VII, 120 ölkəni öz sıralarında birləşdirən Qoşulmama Hərəkatının XVIII , həmçinin Dünya Dini Liderlərinin II Zirvə Görüşünə ev sahibliyi etdi. Qoşulmama Hərəkatının Zirvə Görüşü çərçivəsində 120 üzv ölkənin yekdil qərarı ilə Azərbaycan BMT-dən sonra ikinci böyük beynəlxalq təsisata sədrliyi öz üzərinə götürüb. Cənab İlham Əliyev Rusiyanın Soçi şəhərində «Valday» Beynəlxalq Diskussiya Klubunun XVI illik iclasında, MDB Dövlət Başçıları Şurasının Aşqabad Sammitində iştirak etdi. Dövlətimizin başçısının «Qarabağ Azərbaycandır və nida işarəsi» bəyanatı işğalçı dövlətə ciddi mesaj oldu.\nAzərbaycanda UNESKO-nun Ümumdünya İrs Komitəsinin 43-cü sessiyası keçirildi. Bu sessiya çərçivəsində Şəki Xan Sarayı, Şəkinin mərkəzi hissəsi UNESKO-nun Dünya İrs Siyahısına daxil edildi. Bu uğurumuzu da xüsusi qeyd edək ki, ötən il Vaşinqtonda Beynəlxalq Astronavtika Federasiyasının Baş Assambleyasında keçirilmiş seçkilərdə Bakı şəhəri 2022-ci ildə Beynəlxalq Astronavtika Konqresinə ev sahibliyi etmək hüququ qazanmışdır. Qeyd etdiklərimiz Azərbaycanın beynəlxalq aləmdə mövqeyinin daha da möhkəmlənməsinə işıq salmaqla yanaşı, yeganə prolemimiz olan Ermənistan-Azərbaycan Dağlıq Qarabağ münaqişəsi ilə bağlı həqiqətlərin dünya ictimaiyyətinə çatdırılması baxımından xüsusi əhəmiyyət kəsb etdi. Uğurlarımız 2020-ci ilin ilk ayında da davamlılığı ilə diqqət çəkir. Ənənəvi keçirilən Davos Dünya İqtisadi Forumunda dövlətimizin başçısı İlham Əliyevin iştirakı, ayrı-ayrı panel iclaslarında çıxışı, həmçinin bir sıra ölkələrin dövlət və hökumət başçıları, tanınmış şirkətlərin rəhbərləri ilə görüşləri Azərbaycanın etibarlı tərəfdaş kimi möhkəmlənən mövqeyini nümayiş etdirdi. Dövlətimizin başçısı İlham Əliyev bu günlərdə Türkiyənin Xarici İşlər naziri Mövlud Çavuşoğlunun, NATO Müttəfiq Qüvvələrinin Avropadakı Ali Komandanı Tod Voltersin, Rusiya Silahlı Qüvvələrinin Baş Qərargah rəisi- Müdafiə nazirinin birinci müavini Valeri Gerasimovun rəhbərlik etdiyi nümayəndə heyətlərini qəbul edərkən bu kimi məqamlara xüsusi diqqət yönəltmişdir. NATO və Rusiya hərbi komandanları arasında görüşlərin Bakıda keçirilməsinin ənənəvi hal alması təbii ki, böyük uğurdur. Bu, Azərbaycanın beynəlxalq nüfuzunun, ən əsası dünyada sabit, təhlükəsiz ölkə kimi qazandığı imicin təqdimatıdır. Dövlətimizin başçısı İlham Əliyev qeyd olunan görüşlərdə də vurğulamışdır ki, bu, çox doğru seçimdir. Bunu bizə olan etimadın, hörmətin əlaməti hesab edirik: “Çünki istənilən başqa ölkə seçilə bilərdi. Lakin Bakının seçilməsi o deməkdir ki, bizim həqiqətən də çox güclü tərəfdaşlarımız var.””\n-Vüqar müəllim, möhtərəm Prezidentimiz İlham Əliyev Türkiyənin Xarici İşlər nazirinin rəhbərlik etidyi nümayəndə heyəti ilə görüşdə Avropa Şurasının ölkəmizə qarşı qərəzli mövqeyinə xüsusi diqqət yönəltdi. Bir vətəndaş, mətbuat nümayəndəsi olaraq bu gün ölkəmizə ikili standartlardan yanaşmanı necə şərh edərdiniz?\nAzərbaycanın bütün sahələrdə uğurlu inkişafı göz önündədir. Nəzərə alsaq ki, ölkəmizdə siyasi və iqtisadi islahatların vəhdətliyinin qorunması bütün dövrlərdə öz aktuallığını qoruyur, Azərbaycanın nəinki iqtisadi uğurları, eyni zamanda, demokratiya təcrübəsi dünyanın diqqətindən kənarda qalmır. Ən əsası Azərbaycan demokratiya təcrübəsi nümunə olan ölkə kimi təqdir edilir. Bəzi beynəlxalq təşkilatların, o cümlədən Avropa Şurasının Azərbaycana qarşı qərəzli mövqeyi təbii ki, uğurlarımızı həzm etməyən qüvvələrin çirkin niyyətlərinin məhsuludur. Azərbaycanın demokratiya yolunda inamla irəliləməsini gözü götürməyən, ən əsası bütün uğurlarımıza qara eynəkdan baxmağa adətkar olan ermənipərəst dairələr mütəmadi olaraq qərəzli hesabatları, qətnamələri ilə dünyanın diqqətini Azərbaycana yönəltməyə cəhd göstərirlər. Dövlətimizin başçısı İlham Əliyevin təkçə işğalçı dövlətin timsalında söylədiyi demokratik dəyərlərin kobud şəkildə pozulmasına biganə yanaşmalar dünyanın ikili siyasətinin aydın mənzərəsini yaradır. Avropa Şurası kimi beynəlxalq qurumlar ədalət meyarını arxa plana keçirib, öz maraqlarını öndə saxlayaraq, ən əsası beynəlxaq hüququn norma və prinsiplərini, demokratik dəyər anlayışını müxtəlif dövlətlərə zamana və məkana görə tətbiq edirlərsə, artıq onların mövqeyinə inamsızlıq qaçılmazdır. Möhtərəm Prezidentimizin qeyd etdiyi kimi, Azərbaycan xalqı bu təşkilata olan ümidlərini çoxdan itirib.\nDemokratik, hüquqi, dünyəvi dövlət quruculuğu yolunu tutan Azərbaycanın qeyd etdiyimiz istiqamətlərdə əldə etdiyi uğurların miqyası genişdir. Ölkəmizdə demokratik təsisatların inkişafı üçün bütün zəruri olan şərait yaradılıb. İnsan hüquq və azadlıqlarının qorunması, mətbuat azadlığının təmin edilməsi, siyasi partiyaların və ictimai birliklərin fəaliyyətinə normal şəraitin yaradılması, seçkilərin demokratik, beynəlxalq standartlara uyğun keçirilməsi üçün qanunvericilik təkmilləşdirilir və beynəlxalq standartlara uyğunlaşdırılır. Daim qeyd edildiyi kimi, atılan addımlar hansısa təşkilata, dövlətə xoş gəlmək deyil, Azərbaycanın tutduğu yoldur, mövqeyidir, uğurlu gələcəyi üçündür. Azərbaycan müstəqil dövlətdir, heç bir kənar qüvvənin diktəsi ilə oturub durmur. Cənab İlham Əliyevin bəyan etdiyi kimi, heç bir qüvvə Azərbaycan xalqının iradəsinə təsir etmək imkanında deyil.\nPrezident İlham Əliyevin yanında 2019-cu ilin yekunlarına həsr olunmuş müşavirədə bu əminlik də ifadə edilmişdir ki, 2020-ci ildə də Azərbaycan uğurla inkişaf edəcək, daha güclü dövlətə çevriləcək…\n-Əvvəldə də qeyd etdiyimiz kimi, möhtərəm Prezdentimiz İlham Əliyevin təkmil islahatları davamlı inkişafa hədəflənib. Dövlətimizin başçısı islahatların alternativsizliyini bildirir. Ölkəmizdə təcrübə ilə gənclərin dinamizmi arasında vəhdət yaradılması prioritet məsələlərdəndir. Cənab İlham Əliyevin 2020-ci ili ölkəmizdə “Könülüllər il”i” elan etməsində də məqsəd gənclərin fərdi inkişafına təkan vermək, onlarda sosial məsuliyyət hissini artırmaq, gəncliyin potensialından xalqın rifahı və ölkəmizin dayanıqlı inkişafı üçün səmərəli istifadə etməkdir. Azərbaycanda həyata keçirilən gəncləşmə siyasəti beynəlxalq səviyyədə də yüksək qiymətləndirilir. Belə ki, Davos Dünya İqtisadi Forumunun “Strateji baxış: Avrasiya” mövzusunda panel iclasında moderatorun dövlətimizin başçısına ünvanladığı suallar sırasında “Hökuməti yeniləməyinizi müşahidə etmək mənim üçün maraqlı idi. Siz gənc texnokratları sıralarınıza cəlb etmisiniz» fikri xüsusi yer almışdır. Möhtərəm Prezidentimiz İlham Əliyev bildirmişdir: “Bəli, tamamilə doğrudur, hökumət dəyişdi. Hökumətə yaxşı təhsil almış, müasir baxışlı yeni insanlar dəvət olunmuşdur. Çünki dəfələrlə ictimaiyyətə açıqlamalarımda dediyim kimi, iyirmi birinci əsrdə iyirminci əsrin baxışı ilə uğur qazanmaq olmaz.»\nSon 16 ildə Azərbaycanın hər sahədə qazandığı uğurlara diqqət yetirsək, onların gələcək inkişafımızla bağlı xoş təsəvvür yaratdığını aydın görərik. Azərbaycan inkişaf yolunda inamla irəliləyir. Ölkəmizi qarşıdakı illərdə daha möhtəşəm uğurlar gözləyir. Son 16 ilin sosial-iqtisadi göstəricilərinə diqqət yetirmək kifayətdir. Bu baxımdan ki, hər bir ölkənin inkişafında əsas amil sabitlik və iqtisadi tərəqqidir. Dünyada təhlükəsiz ölkə, sabitlik diyarı kimi nüfuz qazanan Azərbaycan, həmçinin iqtisadi möcüzələr ölkəsi kimi tanınır. Malik olduğu enerji resurslarından səmərəli istifadə etməklə əməkdaşlığın coğrafiyasının genişləndirilməsinə nail olan Azərbaycan regional inkişafın aparıcı qüvvəsinə, dünyanın enerji təhlükəsizliyinin təminatçısına çevrilib. Azərbaycanın iştirakı olmadan bölgədə hansısa sosial və iqtisadi layihənin həyata keçirilməsi qeyri-mümkündur. Enerji layihələri dostluq, əməkdaşlıq əlaqələrinin inkişafında körpü rolunu oynayır. Uğurlu sonluqla başa çatan hər bir layihə növbəti layihənin gündəmə gətirilməsini şərtləndirir. Elə bu faktın özü Azərbaycanın dayanıqlı inkişafının qaçılmaz olduğunun göstəricisidir. Təhsilin, elmin və iqtisadiyyatın vəhdətliyinin qorunması fonunda neft kapitalının insan kapitalına çevrilməsi ölkəmizin bütün iqtisadi çətinliklərdən uğurla çıxmasına geniş imkanlar yaradır. «Azərbaycan 2020: gələcəyə baxış» İnkişaf Konsepsiyasına əsasən hazırlanan və dövlətimizin başçısı İlham Əliyevin 15 sentyabr 2017-ci il tarixli sərəncamı ilə təsdiqlənən «Azərbaycan gəncliyi 2017-2021-ci illərdə» Dövlət Proqramının icrasından gözlənilən nəticələr sırasında da gənclərin intellektual inkişafı və elmi fəaliyyətlərinin stimullaşdırılması, informasiya texnologiyaları sahəsində bilik və bacarıqlarının artırılması, beynəlxalq əlaqələrinin inkişaf etdirilməsi əsas yer tutur. Müasir dövrün informasiya texnologiyaları əsri olduğunu nəzərə alsaq, iqtisadiyyatın inkişafında əsas amil olan yeni texnologiyaların inkişafı və tətbiqi kadr hazırlığını zərurətə çevirir ki, Azərbaycanın bu sahədə də uğurları təqdirəlayiqdir.\nBütün bu uğurlarımız dövlətimizin başçısı İlham Əliyevin böyük inamla söylədiyi “2020-ci ildə Azərbaycan daha güclü dövlətə çevriləcək” əminliyinin əsaslarıdır. Cənab İlham Əliyev «Azərbaycan Respubilkası regionlarının 2019-2023-cü illərdə sosial-iqtisadi inkişafı Dövlət Proqramı»nın icrasının birinci ilinin yekunlarına həsr olunan konfransda, ümumilikdə son 16 ilin statistikasına diqqəti yönəldərək bildirmişdir ki, uğurlu inkişafımızı, sabitliyi şərtləndirən, cəmiyyətdə xoş əhval-ruhiyyəni formalaşdıran siyasətimiz və addımlarımızdır. Nəyi demişiksə, onu da etmişik: “Bir dənə də icra edilməmiş vəd yoxdur. Heç kim bunu tapa bilməz. 2003-cü ildə və ondan sonrakı illərdə nəyi demişəmsə, onu da etmişəm. Ona görə bizim sözümüzə də, işimizə də xalq tərəfindən böyük inam var. Mən həmişə demişəm ki, bizim sözümüzün qüvvəti imzamız qədər olmalıdır və bu gün bu, belədir.»\n“The London Post” qəzetində Milli Məclisə seçkilərlə bağlı məqalə dərc olunub


"Mələyin öpüşü" filmində bu dəfə Elşad niyə çəkilmir? - xanimlar ucun qadin xeberleri\nRəqqasə Oksana Rəsulova keçmiş həyat yoldaşı, reper Elşad Xose ilə çəkdiyi "Mələyin öpüşü" filminin ikinci hissəsini ərsəyə gətirəcək.\nXanim.az-ın axşam.az-a istinadən məlumatına görə, sənətçi bu haqda "X maqazin"ə açıqlamasında deyib. Rəsulova bildirib ki, çəkilişlər yayda başlayacaq:\n"Bu mövsümün ilk dram filmini ərsəyə gətirəcəm. Yeni ilə qədər tamaşaçıların ixtiyarına veriləcək. "Mələyin öpüşü" adı qalacaq. Amma aktyorlar və senari tam fərqlidir.\nBaş rolda özüməm. Məhəbbət üçbucağı olacaq. Bu dəfə Elşad Xose yoxdur. "OksiMed"in və filmin rəhbəri olaraq istəmirəm Elşad gəlsin. Burada da öpüşmə səhnələri var".\nŞou Biznes Baxılıb: 880 Tarix: 07 may 2019\nsonxeber.az sonxeberler.az həkim məsləhəti qadın geyimi yay geyimləri 2020 interyer dizayni berguzar korel soyuqdəymə feyxoanin faydalari kosmetika bos gebelik rufet axundov


Faciəyə tab gətirmək | Gənclərin sualları\nDİLİ: Azərbaycan Azərbaycan (kiril əlifbası) Danimarka Haiti kreolu Litva Makedoniya Malta Myanma Niderland Norveç Samoa Ukrayna Vyetnam afrikaans alban alman amhara bolqar efik erməni eston eve fin fransız gürcü hausa hiliqaynon hind ibo ilok ingilis island ispan italyan ivrit kinyaruanda kirundi koreya kosa linqala macar malaqasi malayalam nzema panqasinan papyamento (Aruba) papyamento (Kürasao) polyak portuqal pəncab qan qazax qırğız rumın rus sebuan sepedi serb serb (latın) setsvana sinqal slovak sloven suahili tai tamil taqaloq tatar teluqu tiv tsonqa tumbuka türk xorvat yapon yoruba yunan zulu Çin (mandarin, sadələşdirilmiş) Çin (mandarin, ənənəvi) çex çibemba çitonqa çiçeva İndoneziya İsveç şona ərəb\nFaciə hamının başına gələ bilər. Müqəddəs Kitabda deyilir: «Qaçışı həmişə bərk qaçanlar udmur, döyüşdə həmişə igidlər qalib gəlmir» (Vaiz 9:11). Gənclər də faciələrlə üzləşir. Bəs onlar buna necə tab gətirir? Gəlin iki nəfərin nümunəsinə baxaq.\n14 yaşım olanda valideynlərim boşandı.\nDüşünməzdim ki, valideynlərim nə vaxtsa boşanarlar. Fikirləşirdim atama sadəcə bir az vaxt lazımdır. Axı o, anamı sevir, ondan niyə ayrılsın ki? Məni niyə tərk etsin ki?\nBaş verənlər haqda kiməsə danışmaq mənə çətin gəlirdi. Olanları unutmaq istəyirdim. Qəzəbli idim, amma bəzən bunu dərk etmirdim. Daima narahatçılıq keçirirdim, rahat yata bilmirdim.\n19 yaşım olanda anam xərçəng xəstəliyindən vəfat etdi. O, mənim ən yaxın dostum idi.\nValideynlərimin boşanması məni sarsıtsa da, anamın ölümü ürəyimə dağ çəkdi. Hələ də özümə gələ bilmirəm. Yuxum ərşə çəkilib və narahatçılıq hissindən canımı qurtara bilmirəm.\nAncaq mənə bəzi şeylər kömək etdi. Məsələn, Məsəllər 18:1 ayəsində xəbərdarlıq edilir ki, tənhalığa qapılmayaq. Mən də bu məsləhəti tətbiq etməyə çalışıram.\nYehovanın Şahidi kimi Müqəddəs Kitaba əsaslanmış ədəbiyyatlarımızı oxumağa çalışıram. Valideynlərim boşanan vaxtlarda mənə kömək edən ədəbiyyatlardan biri «Gənclərin sualları. Praktiki məsləhətlər» (rus.) kitabı idi. Onun 2-ci cildinin «Dağılmış ailədə necə xoşbəxt ola bilərəm?» adlı məqaləsi xüsusilə yadımdadır.\nNarahatçılığın öhdəsindən gəlməyə mənə ən çox kömək edən Mətta 6:25—34 ayələridir. 27-ci ayədə İsa soruşur: «Hansınız qayğı çəkməklə ömrünü bir qarış da olsa, uzada bilər?»\nHamımızın başına pis hadisələr gələ bilər. Anamın nümunəsindən öyrəndim ki, sınaqlara münasibətimizdən çox şey asılıdır. O, xeyli əziyyət çəkdi: boşandı, sağalmaz xəstəliyə tutuldu, amma müsbət əhval-ruhiyyəsini itirmədi. Allaha olan imanı da sonacan möhkəm qaldı. Onun Yehova haqqında mənə öyrətdikləri ömrümdə yadımdan çıxmaz.\nDüşün. Müqəddəs Kitabı və ona əsaslanmış ədəbiyyatları oxumaq sənə faciəyə tab gətirməyə necə kömək edə bilər? (Zəbur 94:19).\n17 yaşım olanda atamı itirdim. Başıma gələnlərin ən dəhşətlisi bu idi. Yaman sarsılmışdım.\nAtamın öldüyünə inana bilmirdim. Fikirləşirdim üstü örtülmüş insan başqa adamdır, atam yox. Deyirdim: «O, sabah oyanacaq». Özümü əlacsız və kimsəsiz hiss edirdim.\nBiz ailəlikcə Yehovanın Şahidiyik. Atam öləndə yığıncağımızdakı bacı-qardaşların bizə dəstəyini sözlə ifadə edə bilmərəm. Bizi yeməklə təmin edir, bizimlə qalır və yanımızdan heç ayrılmırdılar. Bunu onlar bir neçə gün yox, uzun müddət etdilər. Onların bu dəstəyi mənə sübut etdi ki, Yehovanın Şahidləri həqiqi məsihilərdir (Yəhya 13:35).\n2 Korinflilərə 4:17, 18 ayələri məni sözün əsil mənasında möhkəmləndirdi. Orada deyilir: «Çünki çəkdiyimiz əziyyətlər qısamüddətli və yüngül olsa da, bizə daha möhtəşəm və əbədi calal gətirəcək. Biz gözümüzü görünən yox, görünməyən şeylərə dikmişik, çünki görünən şeylər müvəqqəti, görünməyən şeylər isə əbədidir».\nAxırıncı ayə mənə güclü təsir etdi. Atamın əzabı müvəqqəti idi, Allahın gələcəkdə verəcəyi xeyir-dualar isə əbədi olacaq. Atamın ölümü mənə həyatımı nəyə həsr etdiyimin üzərində düşünməyə və düzgün məqsədlərə can atmağa kömək etdi.\nDüşün. Başına gələn faciə məqsədlərinin üzərində yenidən düşünməyə necə kömək edə bilər? (1 Yəhya 2:17).\nFaciəyə dözmək Xoşbəxtlik və qəlb rahatlığı Gənclərin sualları Yeniyetmələr\nSiz də doğmalarınızdan kimisə itirmisiniz? Görəsən, vəfat etmiş doğmalarımızı yenidən görə biləcəyik? Müqəddəs Kitabda dirilmə haqda yazılanları oxuyun\nÖlən əzizlərimiz üçün həqiqi ümid I hissə


Siqnalizasiya xidmetleri. Pulsuz elanlar saytı — www.ElanYeri.com.\nElanın nömrəsi: 115949 Baxılıb: 601\nEvə kənar şəxs daxil olduqda sistem sizə zəng edib xəbər verir. Əgər sizə zəng çatmasa əlavə 5 nömrəyə zəng edir. Sistem uzaqdan mobil telefonla idarə olunur. Yeganə sistemdir ki, oğrular buna müdaxilə edə bilmirlər. Sistemə siqnal pozucular təsir etmir. İstənilən vaxt sistemə zəng edib obyektinize,evinizə,ofisinizə qulaq asa bilərsiniz. Alınan bütün avadanlıqlarımıza 1 il tam zəmanət veririk. Azərbaycanın istənilən bölgəsində xidmət edirik.


Tarix: 24-07-2019, 12:19 Oxunma sayı: 89 Bölmə: Siyasət\n"Əvvəllər təcili yardım maşınları sovet dövründən qalan köhnə "Raf”lar, içərisində heç bir tibbi ləvazimatı, dərmanları olmayan maşınlar idisə, indi səksən faizi müasir standartlara cavab verir. Əsas problem texniki təminat məsələsində deyil. Hələ də həll olunmayan məqam işin maarifləndirmə tərəfinin tam tənzimlənməməsindədir. Yeri gəldi-gəlmədi, lazım oldu-olmadı təcili yardımlar çağırılır. İnsanların bu məsələdə maarifləndirilməsi aşağı səviyyədədir. Xüsusilə, icbari tibbi sığorta tam tətbiq edilmədiyindən vətəndaşlar birbaşa təcili yardıma çıxmalı olur.\n"Bu zolaqlar təcili yardım, yanğınsöndürən və s. vacib maşınların hərəkəti üçün ayrılmalı idi. Buna həqiqətən də ehtiyac var. Çünki təcili tibbi yardımlar çox zaman çağırışlara gecikirlər. Şəhərdəki tıxaclar, rayonlarda, kəndlərdə isə yolların təmirli olmaması təcili tibbi yardımın operativliyinə mane olur. Kimsə təcili yardım çağırırsa, maşın gecikə bilər. Amma ucqar dağ kəndlərində belə olsa, təcili yardımın çağırışa getməməsi real deyil. Bunun əksini iddia edənlərə inanmıram”.\nTarix: 12-04-2019, 16:24 Oxunma sayı: 265 Bölmə: Cəmiyyət\nTarix: 23-06-2016, 16:51 Oxunma sayı: 602 Bölmə: Cəmiyyət\nAzərbaycanda qaytarılması məcburi olan mal və nəqliyyat vasitələrinin gömrük ərazisinə\nAzərbaycan ilk dəfə ev sahibliyi edəcək\nTarix: 25-01-2014, 13:43 Oxunma sayı: 653 Bölmə: Cəmiyyət\nNeftçilərin axtarışına dronlar cəlb olunub - Fotolar\nTarix: 22-12-2016, 10:14 Oxunma sayı: 393 Bölmə: Cəmiyyət / Hadisə\nTürk loğman azərbaycanlı şairi yad etdi (FOTO)\nTarix: 28-03-2015, 11:40 Oxunma sayı: 661 Bölmə: Cəmiyyət\nBoğaz ağrısı, qızdırma ilə müşayiət olunan xəstəlik barədə RƏSMİ AÇIQLAMA\nTarix: 3-04-2018, 16:49 Oxunma sayı: 452 Bölmə: Sağlamlıq\nHazırda həm uşaqlar, həm də böyüklər arasında boğaz aqrısı, qızdırma, halsızlıq əlamətləri ilə


Beynəlxalq Bank çoxsaylı işçilər axtarır - VAKANSİYALAR - FED.az\nBeynəlxalq Bank çoxsaylı işçilər axtarır - VAKANSİYALAR\n21:47 21 İyul 2021\nABB Hesabatlıq və protokol şöbəsinə mütəxəssis vakansiyası elan edir\n• Komissiyanın iclaslarında müvafiq qərar əsasında katiblik funksiyasını həyata keçirmək;\n• Satınalmalar barədə elanları hazırlamaq və onları yerləşdirilməsi üçün Bankın müvafiq struktur bölməsinə təqdim etmək;\n• Tender və kotirovka iştirakçılarına sorğuları göndərmək;\n• İlkin təqdim olunan sənədlərin düzgünlüyünü yoxlamaq;\n• İddiaçı şirkətlərdən qiymət təkliflərini bağlı zərflərdə təhvil almaq;\n• Tələbata uyğun olaraq satınalma metodunu təyin etmək;\n• Satınalmalara dair sənədlər toplusunun saxlanılmasını təmin etmək;\n• Departamentin fəaliyyət istiqamətlərindən irəli gələn hesabatları hazırlamaq və aidiyyəti üzrə təqdim etmək;\n• Satınalma əməliyyatları üzrə uçot işini aparmaq;\n• Satınalma əməliyyatlarına dair məlumat bazası əsasında təhlillər apararaq təqdimatlar hazırlamaq;\n• Potensial tədarükçülər və iddiaçılar haqqında məlumatları təhlil etmək;\n• Məlumatları toplamaq və istifadəyə yararli hala çevirmək.\n• Ali iqtisadi təhsilli (CİPS sertifikatının olması arzuolunandır);\n• Satınalma sahəsində 1-3 il iş təcrübəsinə sahib;\n• MS office proqramlarını əla səviyyədə bilən;\n• İnduktiv və analitik təhlil bacarığına sahib;\n• Layihələrin idarə olunması bacarığına sahib olan.\nMəktubun mövzu hissəsində müraciət edilən vəzifə adının “Hesabatlıq və protokol şöbəsinin mütəxəssisi” şəklində göstərilməsi xahiş edilir. Əks təqdirdə, müraciətə baxılmaya bilər. İşəqəbul prosesinin növbəti mərhələsi üçün yalnız seçilmiş namizədlərlə əlaqə saxlanacaq.\nƏlavə məlumat üçün: abb-bank.az\nABB Korporativ biznesin inkişafı şöbəsinə mütəxəssis/ aparıcı mütəxəssis vakansiyası elan edir.\n• Korporativ biznes üzrə bazar araşdırmasının aparılması;\n• Yeni məhsul və xidmətlərin yaradılması, eləcə də cari məhsul və xidmətlərin modifikasiyası üzrə zəruri tədbirlərin görülməsi;\n• Korporativ biznesə aid məhsul və xidmətlər üzrə satış strategiyasının hazırlanması/inkişaf etdirilməsi ;\n• Korporativ müştəri menecerlərinin satış bacarıqlarının artırılmasına dəstək göstərmək (təlimlər təşkil etmək);\n• CRM və rəqəmsal satış kanalları ilə bağlı platformaların strateji inkişafı istiqamətində dəstək göstərmək;\n• Korporativ biznes üzrə nəzərdə tutulan strateji layihələrin icra edilməsi.\n• Ali təhsilli ( İqtisadiyyat, Maliyyə, Biznesin idarə edilməsi üzrə təhsil üstünlükdür );\n• Məhsul və xidmətlərin yaradılması sahəsi üzrə (product owner, product manager, bazar araşdırması, satış və marketinq planlaması və s.) təcrübəsi olan;\n• Yüksək ünsiyyət qurma və təqdimat bacarıqları olan;\n• Mobil, dinamik, operativ, dəqiqlik, müstəqil olaraq layihələri və tapşırıqları icra edə bilən şəxsdir.\n• Müvafiq sahədə özünüzü reallaşdırmaq imkanı;\n• Təcrübəli və motivasiyalı komandanın üzvü olmaq;\nMəktubun mövzu hissəsində müraciət edilən vəzifə adının “Korporativ biznesin inkişafı şöbəsinə namizəd” şəklində göstərilməsi xahiş olunur. Nəzərinizə çatdırmaq istərdik ki, müsahibələrə yalnız göstərilən kriteriyalara cavab verən şəxslər cəlb ediləcək.\nABB Ön ofis üzrə vakansiyalar elan edir.\n• Ali iqtisadi / texniki təhsil;\n• Yüksək ünsiyyət bacarığı olan;\n• MS Office proqramları ilə iş bacarığı olan;\n• Səlis Azərbaycan dili, Rus dili bilikləri arzuolunandır;\n• Riyazi və məntiqi bilikləri yüksək olan;\n• Komandada işləmək bacarığına sahib.\nABB Regionlar üzrə Məhkəmə ilə iş və icra şöbəsinə Hüquqşünas vakansiyası elan edir.\n• Problemli kreditlərlə bağlı müraciətlərə baxılması və iddia ərizələrinin hazırlanaraq məhkəməyə göndərilməsini təmin etmək;\n• Problemli kreditlərlə bağlı Bankın xeyrinə çıxarılan məhkəmə qərarlarının icra olunması üçün lazımi tədbirləri həyata keçirmək;\n• Problemli kreditlərlə bağlı Bankın maraqlarına uyğun olmayan məhkəmə və icra şöbələrinin qərarları ilə bağlı vəsatətlər vermək, bu cür qərarlardan şikayət vermək;\n• Problemli kreditlərlə bağlı qüvvəyə minmiş məhkəmə qərarların icrası ilə bağlı verilən tapşırıqları yerinə yetirmək;\n• Tələbin borcluların gəlirlərinə və əmlaklarına yönəldilməsi üçün zəruri hüquqi addımların atılmasını təmin etmək;\n• Problemli kreditlərlə bağlı keçirilən hərraclarda qanunvericiliyə müvafiq olaraq iştirak etmək və zəruri tədbirləri görmək;\n• Ali hüquqi təhsilli;\n• Azərbaycan dili yüksək səviyyədə, rus dili orta səviyyədə olan;\n• MS Office yüksək səviyyədə iş bacarığı olan;\n• İcra işləri və problemli kreditlərlə bağlı 1-3 il hüquqşünas təcrübəsi olan şəxsdir.\nGöstərilən tələblərə cavab verən namizədlər öz CV-lərini [email protected] elektron ünvanına göndərə bilərlər.Məktubun mövzu hissəsində müraciət edilən şəhər və vəzifə adının “Hüquqşünas/Region adı” göstərilməsi xahiş edilir. Əks təqdirdə, müraciətiniz nəzərdən qaça bilər.\nABB Kart əməliyyatları şöbəsinə Köşklərin dəstəyi üzrə mütəxəssis axtarışındadır.\n• Köşklərdə ödəmə və ya ödəmələrlə bağlı proqram təminatlarında aşkarlanmış xəta və səhvlərin aradan qaldırılması;\n• Prosesinq mərkəzini əhatə edən mövcud proqramlarda və ödəniş servislərində baş verən xətaların istehsalçı şirkətlə müzakirə edilməsi və aradan qaldırılmasına nəzarət edilməsi;\n• Köşklərdə uğursuz ödənişlə bağlı məlumatın monitorinq vasitəsi ilə alındığı andan etibarən onun analiz edilməsi və aradan qaldırılması;\n• Köşklərin fasiləsiz iş fəaliyyətinin təmin edilməsi üçün aidiyyəti şöbələrlə koordinasiya işlərinin aparılması və daxil olan sorğuların icrası.\n• Ali iqtisadi/IT təhsilli;\n• Bank, klirinq-ödəniş xidmətləri göstərən təşkilatlarda və ya İnformasiya Texnologiyaları sahəsində ən azı 1 illik iş təcrübəsi;\n• Microsoft Office proqramlarını yaxşı səviyyədə bilmək;\n• Problemləri həll etmə bacarığına malik olan şəxsdir.\nMəktubun mövzu hissəsində müraciət edilən vəzifə adının “Köşklərin dəstəyi üzrə mütəxəssis” göstərilməsi xahiş edilir. Əks təqdirdə, müraciətiniz nəzərdən qaça bilər.


1.236 bayt çıxarıldı , 8 il öncə\n12:57, 26 noyabr 2013 versiyası (redaktə)\n(→Əhali və din sayı)\nNyu York Birləşmiş Ştatların şimal-şərqində yerləşir.\nNyu Yorkun ərazisi 141,300 km2 -dir. Ərazisin ölçüsünə görə 27-ci ən böyük ştatdır. Böyük Apalaçi vadisi şərqi Nyu-Yorku, Şampleyn gölü isə şimali Nyu-Yorku əhatə edir. Hudson çayı da öz naşlanğıcını buradan götürərək Atlantik okeanına tökülür. Nyu-York cənubdan Pensilvaniya və Nyu Cersi, şərqdən Konnektikut, Rod Aylend və Vermotla, şimaldan Kanada ilə həmsərhəddir. Ştatın cənub şərqi Atlantik okeanına açılır. Ştatın qərbində İri gölü, şimal qərbində isə Ontario gölü yerləşir. Ştatın çay sistemi iki əsas hissəyə ayrılır. Birinci axın "Böyük göllərə" və Lavrens çayına tökülür, ikinci isə cənub istiqamətində axır. Nyu-York şəhərini çıxmaq şərtilə, ştatın böyük əksəriyyəti fermaların, meşələrin, çayların dağların və göllərin hakimiyyəti altındadır. Nyu York Adirondak qoruğu ştatdakı ən böyük qoruqdur. Birləşmiş Ştatlardakı ilk qoruq 1885-ci yaradılmış Niaqara şəlaləsidir. Niaqara çayından Eri gölünə tökülən Niaqara şəlaləsi ən çox ziyarət edilən qoruqlardan biri sayılır.\nMənbə — "https://az.wikipedia.org/wiki/Xüsusi:MobileDiff/2792764"


"2006-dan bəri İran Azərbaycanı və Tehran arasında yaranan çat müharibədən sonra daha da dərinləşdi"\n25 Noyabr 2020 19:20\nBehzad Ciddi deyir ki, 2006-cı ilin may qiyamından sonra İran Azərbaycanı və Tehran arasında yaranan çat daha da dərinləşir. Amerikanın Səsinə danışan milli fəalın sözlərinə görə, İran hakimiyyəti və vətəndaş cəmiyyətinin ikinci Dağlıq Qarabağ müharibəsində sərgilədiyi anti-Azərbaycan mövqeyi bu hissi parçalanmanı dərinləşdirir.\n“Azərbaycanın mədəni toplumu ilə İranın mərkəz və irançı mədəni toplumu arasında 2006-cı ildən böyük bir çatlaq yaranıb. 2006 etirazlarında fars mədəni toplumu Azərbaycanda etirazçıları döyən, həbs edən və öldürən İran hakimiyyətini qınamaqdansa, hakimiyyəti dəstəklədi. Hakimiyyətə arxa çıxdı,” Ciddi söyləyir.\nOnun dediklərinə görə, “o tarixdən bu tərəfə Tehranda və mərkəzdə etirazlar olanda Azərbaycanda səssizlik var və Azərbaycanda geniş etiraz olanda Tehranda və mərkəzdə səssizlik var. İran mədəni toplumu hakimiyyətə qarşı olsa da, Azərbaycan məsələsinə gəldikdə İran hakimiyyətini dəstəkləyir.”\nSon Dağlıq Qarabağ müharibəsində də, Ciddinin fikrincə, İran Azərbaycanı və ümumiyyətlə türk icması ilə Tehran arasında ciddi fikir ayrılığı yarandı.\nİranın medya qurumları da Azərbaycana qarşı yazırdılar. Bütün yazılarında Ermənistanı dətəkləyirdilər. Buna görə, daha əvvəl siyasi fəallar arasında olan çatlaq toplumda da daha dərinləşdi.\nBehzad Ciddi deyir ki, “İranın ikinci Qarabağ müharibəsinə necə yanaşmasını mən iki hissəyə bölürəm. Birinci hissə, sentyabrın 27-dən oktyabrın 1-ə qədər idi. Yəni, müharibənin ilk başlanışından Güney Azərbaycandakı geniş etirazlara qədər. Bu müddətdə İran hakimiyyəti Qarabağda baş verənləri çox ciddiyə almırdı.Yəni atəşkəsin pozulmasını sıradan bir atışma kimi dəyərləndirirdi. Buna görə ciddiyə almırdı. Qarabağda baş verənlərin xəbərlərini boykot etməyə çalışırdı. Güney Azərbaycan toplumunu bu məsələdən uzaq tutmağa çalışırdı və eyni zamanda Ermənistana yardımlarını davam etdirirdi. Etirazlardan sonra Xarici İşlər Naziri Cavad Zərif və onun sözçüləri tvit yazıb Azərbaycan və Ermənistanı savaşı durdurub, məsələni danışıq yolu ilə həll etməyə çağırırdılar.”\nO, Dağlıq Qarabağ müharibəsinin İrandakı əks-sədasının 2006-cı ildən bəri İran Azərbaycanı və Tehran arasında yaranan hiss parçalanmanı dərinləşdirdyini vurğulayır:\n“Qarabağ məsələsində İranın başqa qeyri-fars etniklərə mənsub siyasi fəalları da, yetərli olmasa da, Güney Azərbaycanda həyata keçirilən etirazlara az da olsa səs verdilər. Ancaq, fars və irançı mədəni toplum açıq-aydın çəkinmədən Ermənistanın tərəfini tutub və bütün yazılarında Ermənistanı dətəkləyirdilər. İranın media qurumları da Azərbaycana qarşı yazırdılar. Buna görə, daha əvvəl siyasi fəallar arasında olan çatlaq toplumda daha da dərinləşdi” - deyə, Behzad Ciddi əlavə edir.\nRusiya böyük dəyişikliklər ərəfəsində: “Bu prosesin başlanması qaçılmazdır”\n24 Yanvar 2021 12:42\n24 Yanvar 2021 12:20\n24 Yanvar 2021 12:18\n"Bavariya"nın ulduzu ən utancverici tato etdirdi, indi isə peşmandır\n"Karyerandakı oyun sayından çox qol vurmuşam" - İbrahimoviçdən rəqib futbolçuya


Rəşid bəy Əfəndizadənin “Meymun və çeşmək” təbdili – Kırım'ın Sesi Gazetesi\n10 Mayıs 2019 10 Mayıs 2019 0 yorum "Uşaq bağçası" dərsliyi, Ezop manerası, Əbdüssəlam Axundzadə, Hüseyn Əfəndi Qayıbov, ilk milli dərsliklərdən biri, Nazim Nəsrəddinov, Qori Seminariyası, söz içində söz demək, təbdil, tərcümə\nİlk dərsliyini 1898-ci ildə İstanbulda çap etdirən\nRəşid bəy Əfəndizadənin (24.05.1863-31.08.1942) bu kitabdakı\n“Meymun və çeşmək” təbdili\nƏvvəlcə, “təbdil” sözünün lüğəvi mənasını araşdıraq.Ərəb mənşəli sözdür.\n1. Dəyişmə, dəyişdirmə. □ Təbdil etmək – dəyişmək.\nTəbdil olmaq – dəyişilmək, əvəz olunmaq.\nMəşhur rus şairi A.İ.Krılov adı rusca “Мартышки и очки ” (Meymun və çeşmək) olan əsərini 1812-ci ildə yazıb.Şeir rus dilində ilk dəfə 1815-ci ildə nəşr olunub.\nMəsələn,”Meymundan dülgər olmaz” deyəndə yadımıza dərhal “Kəlilə və Dimnə”\nİ.A Krılovun “Meymun və çeşmək” şeini rus dilində belədir:\nБасня “Мартышка и очки ” (1812)\n***R.Əfəndizadə bu şeri ilk dəfə 1898-ci ildə İstanbulda nəşr etdrdiyi özünün “Uşaq bağçası” dərsliyinin 38-40-cı səhifələrində yerləşdirmişdir.\nHaşiyə..…”Uşaq bağçası” dərsliyi Azərbaycanın və türk dünyasının ilk milli dərsliklərindən biridir.Həcmi 137 səhifədir. Əsər giriş və 3 fəqərədən- hissədən ibarətdir. Dərslik “Müəllim Rəşid bəy Əfəndizadə” imzalı 7 səhifəlik müqəddimə ilə başlayır. Birinci hissənin materialları 25 səhifədə yerləşdirilib. İkinci hissə yenidən nömrələnib (səh.1-78 ). Üçüncü hissənin materialları 79-cu səhifədən\n“Həmin kitabçanı Zaqafqazın cəmi sünniməzhəb müsəlmanlarının məktəbləıində ümxaz (istifadə-N.N.) olunmağa nafe (faydalı-N.N.) hesab edüb imza edirəm.\nZaqafqaz müftisi Hüseyn Əfəndi Qayıbov”\n” Həmin kitabçanı cəmi şiəməzhəb müsəlmanlarının ibtidai məkatibində şagirdlərin istifadəsi üçün təlim kitabı əxz(əldə etmə,alma-N.N.) olunmağa mənfəətlü hesab edirəm.\nZaqafqaz şeyxülislamı Axund Əbdüssəlam Axundzadə”\n“Dərslikdə əxllaq və tərbiyə mövzusunda olan bir sıra materiallarla yanaçı, məktəb yaşlı uşaqlqrın mütaliəsinə yönəldilmiş tərcümə və təbdillər də diqqəti cəlb edir. Bu cəhətdən Məktəbə çağırış” adlı şeir çox maraqlı görünür.Bu şeir məşhur rus pedaqoqu K.D.Uşinskinin “Ana dili” dərsliyindəndir. Müəllifi K.D.Uşinskinin yaxın dostu,görkəmli təhsil mütəxəssisi,təcrübəli pedaqoq, Zaqafqaziyanın təhsil tarixində əhəmiyyətli rol oynayan L.N.Modzalevskidir (14.02.1837- 12.05.1896).\n“Uşaq bağçası”ndakı tərcümə və təbdillərin heç birində müəllifin adı göstərilmir.Bu,çox güman ki, orta əsrlərdən başlayan tərcimə prinsipləri ilə ilgili məsələdir.Burada plagiat məsələsiində danışmaq da yersiz görünür.\nTərcümə prinsiplərinin müqayisə etmək baxımında maraqlı ola biləcəyini nəzərə alaraq, kitabda Rəşid bəy Əfəndizadənin tərcüməsi kimi fəhm olunan “Meymun və çeşmək” şeiini diqqətinizə çatdırırıq.Qeyd edək ki,R.Əfəndizadənin Seçilmiş əsərlərində (Bakı,2006) bu şeirin tərcüməsində bir sıra fərqli məqamlar var.Seçilmiş əsərlərin gələcək nəşrlərində bu dolaşıqlar mütləq açılmalıdır.Buradakı yanlışlıqların çoxu ayrı-ayrı şeirlərin yazılma tarixiinin səhv göstərilməsindədir.\nNə isə…Rəşid bəy Əfəndizadənin tərcüməsi-“Meymun və çeşmək”-1898\nLap qocalmışdı bir günü Meymun,Həm azalmışdı nuri-çeşmi omun.\nO eşitmişdi belə dərdə dəva,Yoxdu bir şeyi,məgər ki,çeşmək ala.\nBir düjün çeşmək o gedib aldı,Özünü gör nə zəhmətə saldı.\nOnları gah düzürdü quyruğuna,Hərəsin ki,asırdı bir buğuna.\nQaldı meymun məlul,bidərman,Dedi: Çox hiyləgərdir insan!!\nTuf !Bu dünyanın etibarına,Lənət olsun onun düçarına.\nÇeşməyin yoxdur xetri bir misqal,Götürüb daşa çaldı o dərhal.\nElədi parə-parə onları,Qaldı baqi bunun o azarı.\nÇeşmək almaq çətin degil hər hal,Müşkili eləməkdir istemal.***Hər iki şeirin qafiyələnməsi aa,bb,dd,ee… kimidir.İ.A.Krılovda misralarınsayı 32-dir.Azərbaycan variantında misralar məsnəvi düzumundə verilmişdir.Burada fikir bəzi beytlərdə bitməmiş,sonrakı beytdə tamamlanmışdır.R.Əfəndizadə demək istədiyi fikirləri 10 beytlik-20 misralıq qəlibə yerləşdirmişdir.Burada təmsillər üçün lazım olan nəticə hissəsinə də lüzum görülməmişdir.Amma hər iki şeirdən çıxan nəticə budur ki,Rəşid bəy Əfəndizadəyə və onun gənc dostlarına həmişə qayğı göstərən 1882-ci ildə ilk türkdilli milli dərsliklərimizi Tiflisdə oz şəxsi mətbəəsində ərsəyə gətirən Səid Ünsizadə (1842-1903) demişkən, indi dünyanın gücü zər və sor ilə yox, elmlədir.Onu da xüsusilə qeyd etmək istəyirəm ki,R.Əfəndizadə “Meymun və çeşmək” şeirini dərsliyində bir silsilənin üç halqasından biri kimi təqdim etmişdir.Burada əvvəlcə “Çeşmək” adlı nəsrlə yazılmış kiçik bir hekayə verilmişdir.Bu hekayə bir vaxtlar Azərbaycan dili dərsliklərində şagirdlərə təqdim olunurdu.Mənə elə gəlir ki, bu nəsr əsəri elmi və məntiqi dəyərinə görə yenidən dərsliklərimizə yol tapmalıdır.Bu hekayədən sonra müəllif sanki sözlə deyə bilmədiyini sazla deyir.Dərslikdə şagirdlərə məzkur şeir–haqqında söz açılam şeir təqdim olunur.Silsilə “Uşaq gözlüyü” adlı üç sətirlik bir mətnlə qurtarır:Bir uşaq atasına yalvardı ki, ağa, mənə də bir çeşmək al.Sənin kimi mən də çeşmək taxub, oxumağa və yazmağa məşğul olacağam.Atası gedib oğluna əlifba kitabçası aldı.\nNazim Nəsrəddinov,Azərbaycan Respublikasının Əməkdar müəllimi,türkoloq 10.05.2019.\nƏdəbiyyat siyahısı1.Rəşid bəy Əfəndizadə. Uşaq bağçası.İslambul(yazılışı belədir-N.N.),1898,137 səhifə.2. Rəşid bəy Əfəndizadə. Seçilmiş əsərləri.Bakı,2006,120 səhifə3.Nazim Nəsrəddinov. Maarif carçısı. “Novruz” qəzeti.04.02.1993,N54.Nazim Nəsrəddinov. Rəşid bəyin “Uşaq bağçası”-1898.(Araşdırma) Modern. az.17.10.1911\n← Türkmenistan’ın Karakum Çölü’nde modern kasaba kuruluyor\n18 MAYIS 1944 KIRIM TATARINI YERYÜZÜNDEN SİLME VE YOK ETME GÜNÜDÜR →\nEZAN SESİNİÑ ALTINDA…\nTürk Dünyası’nda Basın Rolü Hakkında – Zelfira Shukurdzhiyeva\n18 Eylül 2018 18 Eylül 2019 0


Türkiyəyə gətirilən iki tarixi əsər Ankarada Anadolu Mədəniyyətləri Muzeyində nümayiş etdiriləcək | TRT Azerbaycan\nTürkiyəyə gətirilən ...\nTürkiyəyə gətirilən iki tarixi əsər Ankarada Anadolu Mədəniyyətləri Muzeyində nümayiş etdiriləcək\nMədəniyyət və Turizm Nazirliyinin təşəbbüslərilə Türkiyəyə gətirilən iki tarixi əsər paytaxt Ankarada sənətsevənlər üçün nümayiş etdiriləcək.\n17.02.2020 ~ 14.09.2020\nNazirliyin açıqlamasına görə, keçən illərdə ölkə xaricinə qaçırılan və İngiltərədə aşkar edilərək təhvil prosesi başladılan İsparta mənşəli Sidamara növ qəbirdaşı ilə eradan əvvəl 3000-2000 tarixinə əsaslanan Anadolu mənşəli iki buğalı öküz arabası əsəri fevralın 15-də London Heathrow Hava Limanından İstanbul Hava Limanına gətirildi.\nTarixi əsər Ankarada mədəniyyət və turizm nazidi Mehmet Nuri Ersoyun iştirak edəcəyi 19 fevralda keçiriləcək mətbuat konfransındakı təqdimetmə tədbirində Anadolu Mədəniyyətləri Muzeyində nümayiş olunmağa başlanacaq.\nEtiketlәr: #Anadolu Mədəniyyətləri Muzeyi , #Mədəniyyət və Turizm Nazirliyi\nTürkiyәli rejissor İtaliyanın әn nüfuzlu mükafatına layiq görülüb\nİtaliyada yaşayan türkiyәli rejissor Ferzan Özpetek İtalya kinomatoqrafiyasının nüfuzlu FICE mükafatına layiq görülüb.\nYTB birinci nəsil qürbətçilərin təcrübələrini gələcək nəsillərə çatdıracaq\nYTB-nin verdiyi açıqlamada xaricdəki vətəndaşlar xatirələrini video çəkilişləri ilə qeyd etməyə çağrılıb.\n"Emmi" mükafatının qalibləri\nABŞ-ın Los-Anceles şəhərində 72-ci "Emmi" mükafatının təqdimetmə mərasimi təşkil olunub.


Teessüfümün susqunluğu… – Əflatun Amaşov yazır - Azadliq Xeber\nTeessüfümün susqunluğu… – Əflatun Amaşov yazır\nTəəssüfümün susqunluğu… - Əflatun Amaşov yazır\n06.08.2015 / 18:49 xeber –\nNeçə müddətdir, baş verənləri müşahidə edir, yazılanları diqqətlə oxuyuram. Kimlərsə durumumu susqunluq kimi qələmə verə bilər. İndi oxuyacaqlarınız da sükutu pozmaq anlamı daşımır. Nə də söyləyəcəklərim birinin təfəkkürünün mücərrəd guşəsində bəslədiyi natamamlığın primitiv ifadə tərzinə, digərinin bu natamamlığın nümayişinə rəvac verən yarımçıqlıqlığına etirazdır. Bu yazı sadəcə təəssüfdür və düşünürəm ki, hər kəs öz payını götürəcək.\nAzərbaycan Mətbuat Şurası 12 ildir fəaliyyət göstərir. Qurum Azərbaycan jurnalistlərinin I qurultayında yaradılıb və onun tərkibi qurultaylarda yenilənir. Yəni, Şura Azərbaycan jurnalistlərinin seçimidir. Məsələnin prinsipial tərəfi belədir. Ancaq bunun üzərində dayanıb qurultay seçimlərinin mütləqliyini vurğulamaq istəmirəm. Əvvəla, mütləq olandan təkrarən danışmaq əbəsdir. İkincisi, kimlərinsə Mətbuat Şurasının İdarə Heyətində təmsilçilik üçün apardığı işləri gözdən salmağın tərəfdarı deyiləm. Ortada seçki varsa, demək ki, rəqabət aparan qruplar da var. Bu mənada Azərbaycan mediası ilə bağlı yeniliklərə imza atmaq istəyən hər kəsin mövcud rəqabətdə özünü sınamaq şansı olub. Təbii, burada nüfuz göstəricisi də önəmlidir. Birbaşa nüfuzu hesabına Şuranın İdarə Heyətində təmsil olunanlar var və hazırda Azərbaycan mediası deyiləndə böyük ölçüdə məhz onlar yada düşür. Kimsə bu adamları qəbul etməyə bilər. Müxaliflik jurnalistikanın ruhundan gəlir. Ancaq fərqli düşünənlərin də ortaya fərqli nə isə qoymaları şərtdir. Yalnız aşağılayıcı tərzdə dillənmək keçərli deyil.\nMətbuat Şurası doğruları və yanlışları ilə media cameəsinin məhsuludur. Şuranı bu məkandan kənarda təsəvvür etmək mümkünsüzdür. Bizim indiyədək heç nə etmədiyimiz görüntüsünü yaradanlar birmənalı şəkildə yanılırlar. Üzərimizə düşən işlərin hamısının öhdəsindən gəldiyimizi də idda edə bilmərəm. Qəti şəkildə onu deyə bilərəm ki, Şura media müstəvisində baş verən proseslərin mərkəzində dayanmağı bacarıb. Qurumun missiyası geniş ictimaiyyət içərisində müsbət qarşılanıb. Cəmiyyətin ayrı-ayrı təbəqələri qurumun fəaliyyətindən fayda götürüb. Üstəlik Mətbuat Şurasının timsalında Azərbaycan jurnalistləri öz fikir və düşüncələrini, problem və çətinliklərini müvafiq dairələrə çatdırmaq üçün tribuna əldə ediblər. Azərbaycan Respublikasının Prezidenti cənab İlham Əliyev də milli mətbuatımızın 140 illiyi münasibətilə Mətbuat Şurasının İdarə Heyətinin üzvləri ilə görüşdəki çıxışında məhz bunları nəzərə aldı. Dövlət başçısının çıxışı Şuranın timsalında bütövlükdə Azərbaycan mediasına olan inam və etimad, ali səviyyəli qiymət idi. Görünür, bu etimadı sarsıtmaq, reallıqları görmək istəməyənlər var. Onların kimlərisə öz oyunlarının elementinə çevirməklə nə qazanacaqları məlum deyil. Onsuz da Mətbuat Şurası və onun sədri hər zaman tənqidə dözümlüdür. Bizə ünvanlanmış tənqid niyyət saflığından qaynaqlanırsa, hansısa digər məqsədlərin gerçəkləşməsinə hesablanmayıbsa, səslənməsi ancaq xeyrimizədir. Bəzən açıq tekstlə hansısa məsələyə münasibət bildirmişik və hesab edirik ki, reaksiyamız ümumən cəmiyyətin inkişafına dəstək baxımından vacibdir. Hətta bir çox məsələlərə münasibətdə susqunğulumuz da faydasını verib.\nAncaq doğru-dürüst tənqidi fikri susmaqla qarşılamamışıq. Yaxşı yadımdadır ki, bir neçə il öncə jurnalist Azər Rəşidoğlu barəmdə tənqidi material qələmə almışdı. Ona yazılı cavabım olmuşdu. Təfərrüratlara varmaq istəməzdim, təkcə onu deyim ki, Azər nəyi necə deməsindən asılı olmayaraq jurnalistdir. Əlbəttə, hərənin özünü haqlı bildiyi məqamlar da istisna deyil. Haqq olanı qəbul etməyin özü böyüklükdür. Təəssüf ki, son zamanlar Mətbuat Şurası barədə yazılanları böyük ölçüdə haqlı sayılacaq hadisə kimi dəyərləndirmək mümkünsüzdür.\nÇevrəmizdə öz yazdığından başqa nəyisə oxumayanlar, başlarını qaldırıb ətrafı görmək istəməyənlər, özlərini intellektual kəsim sayıb həqarət yağdıranlar az deyil. Belələrinin mənasız ittahamlarının üzərində dayanmağı, adlarını çəkib şərəfləndirməyi lüzumsuz saymışam. Amma heç birinə qarşı antipatiyam olmayıb. Bilənlər bilir ki, barəmdə tənqid qələmə alanlar, hətta aşağılayıcı tonda dillənənlər belə nə vaxtsa qapımı döyəndə üzümü çevirməmişəm. Ancaq onu da prinsipal şəkildə düşünmüşəm ki, hər kəs peşə zirvəsinin yüksəkliklərinə doğru yalnız fəaliyyəti, əxlaqı, insani keyfiyyətləri ilə qalxır. Bu yüksəklik yazdığı cazma-qaraya müdrik görkəmli şəkil yerləşdirməklə başa gələn hadisə deyil. Gərək mahiyyət olsun. Yazdığın bütövlükdə qəbul edilsin. Düşündüklərinə, doğru bildiklərinə qərəz dolu kin-küdurət qatıb xal qazanmağa çalışmayasan. İndi tutalım, qəhrəmansan, bəs sabah? Məncə, peşəkarlıq da elə bunu düşünməkdədir. Peşəkarlıq Azərbaycan mediası adına fayda gətirəcək cəhətləri görməkdədir. Bu gün Azərbaycan Mətbuat Şurasının sədrinin iş otağı hamının asanlıqla qapısını açıb sözünü deyə biləcəyi qərargahdırsa, bu qərargahı çirkaba bulaşdırmaq cəhdi nəyə gərəkdir?\nMətbuat Şurası mərkəzdədirsə, tənqid olunmalıdır. Quruma münasibətdə müəyyən ittihamların səslənməsinə öyrəşikliyəm. Bir qayda olaraq milli mətbuatın yubileylərindən öncə və sonra ittihamlar artır. Çünki hamı özünü yüksəkdə görür, hesab edir ki, fəxri adlara, təltiflərə layiq olan özüdür. Hər kəsin haradək jurnalist olduğunu gözəl bilirəm. Digər tərəfdən, ətrafımızdakıların hansı nöqtəyədək bizimlə olduqlarından xəbərim var. Bu gün pafoslu, ibarəli cümlələr quran, özünü yüksək tutub kimlərəsə rişxənd edənlərin də xislətinə bələdçiliyim az deyil…\nSonda bir daha sükut barədə. Azərbaycanda sükut 17 il əvvəlin bu günündə pozuldu. Söhbət 1998-ci ilin 6 avqust tarixli fərmanı ilə senzuranın ləğvindən gedir. Bəli, azad fikirlərin səsləndiyi bir ölkədə yaşayırıq. Bu münasibətlə yazdıqları təəssüf doğurmayan, YARADICILIĞI ilə sükutu pozmağa layiq olan hər kəsi təbrik edirəm.


4 yaşlı qız Van Damma belə meydan oxudu - VİDEO - Medianews\nNəşr edilib: 2015/12/05 20:38 Rubrika: Maraqlı Baxış sayı: 2183 Müəllif: Turan\nVan Dammın “şpaqat”ından sonra “Volvo”dan daha bir kreativ reklam.\nAnspress.com xəbər verir ki, 4 yaşlı qız böyük yük maşınını sınaqdan keçirib. Sofi adlı 4 yaşlı balaca qızcığaza Volvo markalı yük maşınının test-drayvını keçirməyi etibar ediblər. Əslində bu, “Volvo” markalı yük maşınlarının reklam çarxı üçün nəzərdə tutulub. Çarx üçün Volvo FMX yük maşınınından istifadə edilib. Bunun üçün Sofi sükan arxasında oturmayıb. O, yük maşınını xeyli aralı məsafədən, pult vasitəsilə idarə edib. Maşının sınağı zamanı təşkilatçılar, hətta, müxtəlif maneələr də yaradıblar. Maneələrlə dolu meydançada balaca qızcığaz maşını böyük məharətlə idarə edib.\nMaşını park edə bilməyənlərə xoş xəbər (VİDEO)


“Zorakılıq və qan tökməklə xalqı uzun müddət idarə etmək mümkün deyil” - Bəyanat\n29.08.2011 | 10:10\n“ Beynəlxalq aləm İranda Azərbycan türklərinə qarşı baş verən dövlət səviyyəsində zorakılığa dərhal öz mövqeyini bildirməli və günahsız insanların həbs olunmasına, işkəncə görməsinə və qətlə yetiriməsinə son qoymaq üçün İran hakimiyyətinin siyasətinə zəruri müdaxilələr etməlidir.”\nBu sözlər Azərbaycan Xalq Cəbhəsi partiyasının (AXCP) İran hakimiyyətinin güney azərbaycanlılara qarşı zorakəlığı pisləyən bəyənatındandır. AXCP hesab edir ki, bütün millətlər və xalqlar öz ölkələrində dinc və demokratik hüquqlara bərabər şəkildə malik olmalıdırlar və bu hər bir insanın təbii haqqıdır. İran hakimiyyəti uzun illəridir qeyri-bəşəri metodlarla milli və siyasi hüquqlarını tələb edən Azərbaycan türklərinə qarşı xüsusi amansızlıqla davranır.\nDaha sonra partiyanın bəyənatnda deyilir: “Öz xalqına qarşı amansız rəftardan çəkinməyən hər bir hökümət bilməlidir ki, zorakılıq və qan tökməklə xalqı uzun müddət idarə etmək mümkün deyildir. Biz İran hakimiyyətini bu cür qeyri-bəşəri mövqeyindən dərhal əl götürməyə Azərbaycan cəmiyyətini isə öz soydaşlarımıza fəal siyasi, mənəvi dəstək verməyə çağırırıq.” – deyə bəyənatda bildirilir. Partiya eyni zamanda beynəlxalq ictimaiyyəti də bu cür hadisələrə münasibətdə çevik və məsuliyyətli olmağa çağırır.


Səddul-əbvab hədisi əhli-sünnə mənbələrində\nİmam Əlinin (ə.s) bütün səhabələrdən üstün olmasına dəlalət edən “Səddul-əbvab” (Qapıların bağlanması) hədisinin mətni:\nMütəvatir olan hədislərdən biri də “Səddul-əbvab” hədisidir. Bu hədisi Peyğəmbər, İmam Əlinin (ə) şəni üçün demişdir. Belə ki, Həzrət Peyğəmbər (s) buyurur: “Əlinin evinin qapısından başqa bütün qapıları bağlayın.”\nHədis fərqli mətnlərlə Əhli-Sünnənin ən məşhur və ən mühüm kitablarında nəql olunmuşdur. Bu mətnləri sizlər üçün təqdim edirik:\nTirmizi öz sənəd silsiləsi ilə İbn Abbasdan nəql edir: “Allah rəsulu, Əlinin qapısından başqa bütün qapıların bağlanmasına göstəriş vermişdir.”\n“Səhihu-Tirmizi” c.5 səh.410 “Kitabu-Mənaqib”, “Mənaqibu-Əli ibn Əbu Talib” hədis.3750\nO, bu hədis üçün Əbu Səid Xidridən digər bir sənədlə nəql edir ki, “Allah Rəsulu buyurdu: Ey Əli! Məndən və səndən başqa heç kəsə halal deyil ki, bu məsciddə cünub olsun.”\nTirmizi hədisin ardınca yazır: “Əli ibn Munzir deyir ki, Zirar ibn Sədrə dedim: bu hədisin mənası nədir? O dedi: Peyğəmbər bunu deməklə bildirdi ki, “Mən və Səndən başqa heç kəsə halal deyil ki, cünub halda bu məscidə gedib-gəlsin.”\nHəmin mənbə, səh.408, 409, hədis 3748\nƏhli-Sünnənin böyük alimlərindən biri Əhməd ibn Hənbəl qeyd etdiyimiz hədisi rəvayət etmişdir. O, Abdullah ibn Rəqim Kənanidən nəql edir: “Cəməl müharibəsi zamanı Mədinəyə getdik. Biz bu şəhərdə Səd ibn Malik ilə görüşdük. Səd dedi: Allah Rəsulu (ə.s) məscidə açılan qapıların bağlanmasına əmr verdi və Əlinin (ə.s) qapısını öz halında (açıq halda) qoydu.”\n“Musnədu-Əhməd” c.1, səh.285, “Musnədu-Səd ibn Əbi Vəqqas” hədis 1514\nƏhməd ibn Hənbəl hədisi müxtəlif yerlərdə və müxtəlif sənədlərlə bir neçə səhabədən nəql etmişdir.\n“Musnədu-Əhməd” c.1, səh.545 “Musnədu-Abdullah ibn Abbas” hədis 3052 və 1042, “Musnədu-Abdullah ibn Ömər” hədis 4782 və c.5, səh.496, “Hədisu-Zeyd ibn Ərqəm”, hədis 18801.\nHakim Nişapuri də öz sənədi ilə bu hədisi nəql etmişdir. O, nəql edir ki, Zeyd ibn Ərqəm deyir: “Allah rəsulunun (s) səhabələrindən bir neçəsinin qapısı məscidə açılırdı. Bir gün Rəsulullah buyurdu: Əlinin qapısından başqa bu qapıları bağlayın. Zeyd deyir: Camaat bu barədə etiraz etdi. Allah Rəsulu (s) qalxdı, həmd-səna etdi və dedi: Mən Əlinin qapısından başqa bütün qapıların bağlanmasını əmr etdim. Sizlərdən bəziləri bu məsələyə etiraz etdi. And olsun Allaha! Mən öz rəyimlə nə bir qapını açdım, nə də bağladım, əksinə, Allah tərəfindən bu işə əmr olundum və ona tabe oldum.”\nHakim Nişapuri hədisi nəql etdikdən sonra yazır: “Hədisin sənədi səhihdir.”\n“Əl-mustədrək ələs-səhiheyn” c.3 səh.135, “Kitabu-mərifətis-səhabə”, Zikru-mənaqibi-Əmirəl Möminin Əli ibn Əbu Talib”, hədis 4631\nO, digər bir sənəddə Əbu Hureyrədən nəql edir: “Bir gün Ömər ibn Xəttab belə dedi: Əli ibn Əbu Talibə üç xüsusiyyət əta olundu ki, əgər onlardan biri mənə əta olunsaydı, mənim üçün bütün dünyəvi nemətlərdən əziz olardı. Bir şəxs ona dedi: Ey Əmirəl-Möminin! Onlar nədir? Ömər dedi: Allah rəsulunun qızı Fatimə ilə evlənməsi; Allah Rəsulu (s) ilə birgə məsciddə yaşaması, belə ki, peyğəmbərə məsciddə hər nə halal idisə, ona da halal idi; digəri isə Xeybər müharibəsində peyğəmbərin bayrağı ona tapşırması.”\nHakim Nişapuri hədisi nəql etdikdən sonra yazır: “Buxari və Müslimin rəvayət etməməsinə baxmayaraq, hədis səhihdir.”\nHəmin mənbə, hədis 4632\nBu hədisi nəql edənlərdən biri də Nəsaidir. O, Haris ibn Malikdən öz sənədi ilə belə nəql edir: “Bir gün Məkkə şəhərinə daxil olanda, Səd ibn Vəqqas ilə görüşdüm. Ona dedim: Əli barəsində bir fəzilət eşitmisənmi? Dedi: Bəli. Allah Rəsulu (s) ilə məsciddə idik. Gecə peyğəmbər dedi: Allah Rəsulu və Əlinin ailəsindən başqa hər kəs məsciddən çıxsın. Səd dedi: Biz məsciddən xaric olduq. Sübh vaxtı, peyğəmbərin əmisi peyğəmbərin hüzuruna gəldi və dedi: Öz səhabələrini və əmilərini məsciddən çıxartdın və bu cavanı saxladın? Peyğəmbər (s) buyurdu: Mən bu işə əmr vermədim. Həqiqətən bu işə əmr verən Allah idi.”\n“Xəsaisu-Əli ibn Əbu Talib” c.7, səh.71, hədis 40\nQeyd etdiklərimiz Əhli-Sünnənin böyük hədis alimlərinin nəql etdiyi “Səddul-əbvab” hədisinin mətnlərindən bəziləri idi. Allahın tovfiqi ilə gələcək bəhslərimizdə hədis haqqında olan bu və digər mətləbləri nəzərinizə çatdıracağıq.\nMəqalədə Ayətullah seyyid Əli Huseyni Milaninin araşdırmalarından istifadə olundu.\nHazırladı: Mürtəza Heydəri


“Muğanbank” ASC-in kredit portfeli 16% artıb - Fins.az\n“Muğanbank” ASC-in kredit portfeli 16% artıb\n“Muğanbank” ASC yarım il üzrə göstəricilərini açıqlayıb. Bankdan fins.az-a verilən məlumata görə,son bir ildə “Muğanbank” ASC aktivlərinin həcmi 16,4% artaraq 2014-ci iliyulun 1-nə 364 milyon 670 min manata çatıb. bankın məcmu kapitalı 53 milyon 795,61 min manat təşkil edib.\nDepozit və kredit portfeli artıb\nMəlumatda qeyd edilir ki, 2014-cü ilin ilk yarısında "Muğanbank"ın depozit portfeli 125 milyon 591 min manata çatıb. Ötən ilin ilk yarısı ilə müqayisədə depozit portfel 13,5% böyüyüb.\n2014-cü ilin iyul ayına olan göstəricilərə əsasən bankın kredit portfeli 16,1% artaraq 257 milyon 925 min manat təşkil edib. Ötən ilin ilk yarısında isə bu rəqəm 222 milyon 224 min manat təşkil edirdi.\nGəlirlər artıb, mənfəət azalıb\nİlk yarım ildə “Muğanbank” ASC-nin gəlirləri 31,8% artaraq 27 879,6 min manat təşkil edib. Bu dövrdə faiz gəlirləri 19 486,71 min manata, qeyri-faiz gəlirləri isə 8 392,94 min manata çatıb. Ötən illə müqayisədə faiz gəlirləri 33,4%, qeyri-faiz gəlirləri isə 19,3% artıb.\nƏvəzində ilk yarım ildə "Muğanbankın" xalis mənfəəti aşağı düşüb. Bankın məlumatına görə, yanvar-iyun aylarında xalis mənfəət 3 milyon 536 min 340 manat təşkil edib ki, bu da ötən ilin eyni dövrü ilə müqayisədə 8% azdır.\nLikvidlik əmsalı 68% olub\nİlk yarım ilin nəticələri üzrə bankın likvidlik əmsalı 68% dir.\nXatırladaq ki, Azərbaycan maliyyə-bank sektorunun tanınmış qurumlarından biri olan “Muğanbank” ASC 1992-ci ildə fəaliyyətə başlamışdır. Hal-hazırda Bankın ölkə ərazisində 38 filialı və 7 şöbəsi, həmçinin Moskva şəhərindəki nümayəndəliyi müştərilərə hər növ bank məhsulları üzrə keyfiyyətli xidmət göstərir. “Muğanbank” ASC ABŞ Beynəlxalq İnkişaf Agentliyi (USAID), Avropa Yenidənqurma və İnkişaf Bankı (EBRD), Beynəlxalq Maliyyə Korporasiyası (IFC), ABŞ-ın WorldBusiness Capital (WBC) investisiya fondu, Xarici Özəl İnvestisiyalar Korporasiyası (OPIC), Özəl Sektorun İnkişafı üzrə İslam Korporasiyası (ICD) kimi beynəlxalq iqtisadi qurumlarla əməkdaşlıq edir.\n“Muğanbank” ASC-nin məhsulları və xidmətləri ilə bağlı ətraflı məlumat almaq istəyənlər bankın məlumat mərkəzinə, (012) 933 telefon nömrəsinə zəng edə bilərlər.\n“Günay Sığorta”dan yeni məhsul - 3D əmlak sığortası\nBu gün Azərbaycan Mərkəzi Bankının İdarə heyəti yığışacaq


“Dağılmış evdən göy üzünə baxıram...”\nQəzetimizlə əməkdaşlıq edən tanınmış yazıçı Şərif Ağayar bu yaxınlarda Laçında, doğulub boya-başa çatdığı Ağbulaq kəndində olub. Vətən müharibəsində qələbəmizdən sonra, ötən ilin noyabrında işğaldan azad edilmiş kənddə gördüklərini və duyduqlarını özünəməxsus bədii-publisistik üslubda ifadə edən yazıçının iri həcmli reportajından kiçik bir hissə diqqətinizə təqdim olunur. Reportajın tam mətnini “Kulis.az”da (https://kulis.az/news/37061) oxuya bilərsiniz.\nHəyətimizdəki alma ağacları qocalmışdı. Heç birində xatırladığım bir əlamətə rast gəlmədim. Bu, dəhşət idi! Bircə “Bulağın gözü”ndən çıxan çayın həyətimizdən keçən hissəsindəki döngə, iki qıjov və “setka”mızın qalıqları tanış gəldi mənə. Bir vaxtlar o qıjovlar ayaqla adlayıb qarşı yaxaya keçəndə böyüdüyümə inanmış, sevindiyimdən əl çalmış, qışqırmış, özümü Hindistanı fəth edən İsgəndər kimi hiss eləmişdim. İndi necə balaca gəlirdilər mənə?! Xırda bir səbəbdən o boyda sevinc hasil eləməyin sirri nədir görəsən? Bircə bunu bilsəydim...\nO taydakı “Rəhimin bulağı” toz-torpaq, çör-çöp altında qalıb qurumuşdu. Təbiət ölən körpə kimi dəfn eləmişdi bulağı. Aşağısından azca su sızırdı amma. Bəlkə təmizləyən olsa, sevinə-sevinə axıb çaya qarışardı.\nEvimiz... Xaraba deyərdim... Ancaq mən burda idimsə xaraba demək olmazdı. Az qala hər daşını anam belində, qarnında daşıyıb. Hamilə ola-ola işləyib. Görəsən, bilirmi daşlar? Daş yaddaşı deyilən bir şey var axı. Əllərimi sürtsəm, dirilərmi o yaddaş? Ovsun oxusam qayıdarmı o çağlar? Həyətimizdəki çayla birlikdə axıb gedən o zamanı necə saxlayım, necə geri qaytarım?\nDaşların üzü qapqara qaralıb. Qara gün qaraldıb evimizi. Pillələrin sayı 15 yox, 14-dür. Biri ya yerə batıb, ya yuxarıdan uçub. Evin boyu balacalaşıb.


Babəkin məğlubiyyəti, Azərbaycanın qələbəsi\nAzərbaycanın real tarixi qəhrəmanları arasında ən çox hörmət bəslədiyim şəxslərdən biri, bəlkə də, birincisi Babəkdir. Düzdü, onun haqqında çəkilmiş filmdə Amaliya Pənahova – ad şərtidir, söhbət gözəl aktrisamızdan getmir – ona gün verib, işıq vermir. Buna baxmayaraq, bu zənən deyingənliyi Babəkin tarixdəki Babəkliyinə xələl gətirmir.\nSözümün canına keçməmişdən əvvəl bir-iki cümlə bu filmdə Amaliya xanımla Babəkin münasibətlərindən yazmaq istərdim, izninizlə. Təsəvvür edin, Babək işğalçı ərəblərə qarşı döyüşür, ard-arda neçə ərəb ordusunu darmadağın edir, bütün İran-Turan xalqları onun başına and içir, ancaq evə, yəni Bəzz qalasına gələn kimi Amaliya Pənahova tutur yazığın üzünü danlağa. Ay nə bilim, bu çoban qızı kimdi ki, gətirib yuxarı başa keçiribsən, o nədi, içib Məzdəklə arvadbazlığa gedibsən? Yəni bu danlaqların alt mənası budur ki, ay Babək, sən nə vaxt adam olub adamlara qoşulacaqsan? Yəni nə vaxt maaşını alıb hamı kimi qəpiyinəcən evə gətirəcəksən, nə vaxt hamı kimi evə, yəni Bəzz qalasına ayıq gələcəksən, nə vaxtacan mən onun-bunun arvadının paxıllığını çəkəcəyəm və s.\nBabək ölkəni qoruyur, qadının ondan tələb etdiyi ayın-oyuna baxın, siz Allah! Əgər Babək olmasa, ərəblər bu qadını qul edib hərraca çıxaracaqlar, o isə bunun fərqində belə deyil. Uil Dürantın Şopenhauerə elədiyi düzəlişə bir balaca əl gəzdirib burdan belə bir nəticəyə gəlmək olar; tarixin istənilən dövründən asılı olmayaraq, qadın üçün hər şey şəxsi və müvəqqətidir.\nİndi keçək əsas məsələyə. İslam dininə ərəblərin özündən də cox etiqad edən həmyerlilərimiz hesab edir ki, Babək İslama qarşı döyüşdüyü üçün, ən azı, kafirdir. Məncə, bu kökündən yanlış düşüncədir. Babək müharibə apardığı iyirmi il ərzində, bəlkə də, heç bilməyib ki, ərəblər nə istəyirlər, nə üçün gəliblər, özləri ilə nə gətiriblər. Sadəcə, onun yurduna, torpağına, ailəsinə soxulmuşdular. Onun özünü edamla, yurdunu talanla, arvadını, qızını qul etməklə hədələmişdilər, nizəni burnunun ucuna dirəmişdilər. Mənim aləmimdə Babək vətəni istənilən gəlmə kitab-dəftərdən, gəlmə işğalçı mədəniyyətdən uca tutmağın simvoludur. Yoxsa gündə biri qoltuğuna bir blaknot vurub gələcək ki, sənə mədəniyyət gətirmişəm, keç bu tərəfə qoy yeməyin, siftəsini mən yeyim. Belə vətənmi olur, belə məmləkətmi olur?\nBu mənada az-çox Qəddafini başa düşmək mümkündür; o, təqribən, bugünkü ərəb dünyasının Babəkidir. Sadəcə, əsr onun əsri deyil; bu gün ərəb ölkələrini çıxmaq şərtiylə, dünyanın heç harasında ölkəni padşah idarə etmir, dünyanın siyasi leksikonunda “Qibleyi-aləm”, “Şah sağ olsun” kimi arxaik saray xitabları çoxdan unudulub. Qəddafilər dünyanı geriyə, orta əsrlərə qaytarmaq niyyətindir və dünya bununla razılaşmır. Bir anlıq fikirləşək ki, qlobal güc - istər siyasi, istərsə də hərbi – Qəddafinin tərəfindədir; indi xəyalınızda dünyanın siyasi, sosial, mədəni mənzərəsini canlandırın.\nBizim Babəkdə isə belə deyildi: onun yaşadığı cəmiyyətin mədəniyyəti, ərəblərin gətirdiyi cəmiyyətin mədəniyyətdən qat-qat üstün idi. Ərəblərin dünyaya hücumu barbarların Romaya hücumu kimi bir şey idi: məndə olmayanı zorla başqasının əlindən tutub almaq. Bu ona bənzəyir ki, ömründə kitab üzü açmayan zırrama qonşum qəfildən bizim evə soxulub məni kompüterin qarşısında əzişdirir və tələb edir ki, onun istədiyi kimi olum. Qorxub onunla razılaşsam, mən də oluram zırrama, yox, razılaşmasam oluram Babək.\nSöhbət ərəblərin bizə gətirdiyi müqəddəs kitabdan gedirsə, nə Tövratı, nə də İncili heç kim bizə qılınc gücünə soxuşdurmayıb, amma hamımız bu kitabları, ən azı, Quranı oxuduğumuz qədər oxumuşuq və Allah kəlamını hansı kitabdan oxumağın, məncə, elə bir fərqi yoxdur.\nDüzdü, ərəblərlə müharibədə Babək məğlub oldu, ancaq Azərbaycan qalib gəldi!\n7184 dəfə oxunub


Artıq dünya dəyişib. Sovet təhsil sistemi bugünkü çağırışlara cavab verə bilməz. Elə götürək peşə təhsili sistemini. O vaxtlar, bir qayda olaraq, orta məktəblərdə zəif oxuyan şagirdlər səkkizinci sinifi bitirdikdən sonra texniki-peşə məktəbinə göndərilirdi. Sovetlər sistemi çökdükdən, sərhədlər açıldıqdan sonra bəlli oldu ki, xarici ölkələrdə peşə təhsilinə ən çox orta məktəblərdə yaxşı oxuyan şagirdlər üz tuturlar Xarici ölkələrdə nəinki məktəb yaşlı yeniyetmələr, həmçinin əhalinin bütün təbəqələrindən və yaş qrupundan olan vətəndaşlar, fiziki qüsurlu insanlar peşə təhsilinə cəlb olunurlar. Bu ölkələrdə orta məktəbi bitirən gənclərin 40-60 faizi peşə təhsilini seçirlər.\nAzərbaycanda ilk peşə məktəbi 1883-cü ildə Şəkidə açılıb. Orda ipəkçilik üzrə ustalar hazırlanırdı. Bundan xeyli müddət sonra Bakıda texniki inşaat sənət məktəbi yaradıldı.\n1914-cü ildə artıq 10 sənət məktəbində 2400 şagird peşələrə yiyələnirdi. İkinci Dünya müharibəsindən sonra texniki peşə təhsili şəbəkəsi daha da genişləndi, artan tələbata uyğun peşə növləri açıldı, təhsil üçün binalar, təlim-təcrübə bazarları yaradıldı.\nKeçən əsrin 90-cı illərindən respublikada başlanan ictimai-siyasi və iqtisadi böhran bütün digər sahələr kimi, peşə təhsil sistemini də iflic vəziyyətinə saldı, mövcud tikililər, infrastruktur, maddi-texniki təchizat sistemi dağıdılıb sıradan çıxarıldı. Respublikamız böhran və xaosdan çıxdıqdan sonra peşə təhsilinə də diqqət yetirilməyə başlandı. 1996-cı ildə Nazirlər Kabineti “Azərbaycan Respublikasında peşə təhsili sisteminin təkmilləşdirilməsi tədbirləri haqqında” qərar qəbul etdi. Bəzi məktəblərin bazası əsasında liseylər yaradılmağa başlandı.\n2007-ci ildə Prezident İlham Əliyevin sərəncamı ilə “Azərbaycan Respublikasında texniki peşə təhsilinin inkişafı üzrə Dövlət Proqramı” (2007-2012-ci illər) təsdiq olundu. Təhsil Nazirliyinin Avropa Komissiyası ilə birgə həyata keçirdiyi “Peşə təhsili və təlimi sahəsində islahatlar strategiyası və Azərbaycanın seçilmiş rayonunda pilot icrası” layihəsi çərçivəsində müəyyən işlər görüldü. Bundan sonra Azərbaycan Respublikası Prezidentinin 2016-cı il 6 dekabr tarixli fərmanı ilə təsdiq edilən “Azərbaycan Respublikasında peşə təhsili və təliminin inkişafına dair Strateji Yol Xəritəsi”nə uyğun olaraq, 55 peşə təhsili müəssisəsinin bazasında 24 peşə təhsili müəssisəsi yaradıldı. Hazırda peşə təhsili müəssisələrinin mərhələli olaraq publik hüquqi şəxs kimi qeydiyyatdan keçirilməsi nəzərdə tutulur.\nİlkin olaraq ötən il sənaye və innovasiyalar üzrə Bakı Dövlət Peşə Təhsili Mərkəzi, bu il isə 4 müəssisə publik hüquqi şəxs statusu alıb.\nİlin sonunacan daha bir neçə bu tipli müəssisənin yaradılması nəzərdə tutulur. Bunlar əsasən regionlarda aparılmış optimizasiyanın nəticəsi olaraq yaradılan müəssisələrin bazasında açılacaq.\nPeşə təhsili müəssisələrinin maddi-texniki bazası, innovativ texnologiyaların tətbiqi və bu sahədə ixtisaslı mühəndis-pedaqoji heyətin olması onun inkişafını şərtləndirən mühüm amillərdir. “Sumqayıt Kimya Sənaye Parkı” MMC-də yaradılan Peşə Təhsili Mərkəzində artıq ötən ildən pilot layihə kimi başlamış və Koreya Respublikasının təcrübəsi əsasında yaradılmış tədris proqramlarından və materiallarından istifadə olunur.\nPandemiya ilə bağlı peşə təhsili müəssisələri də mart ayından fəaliyyətlərini məsafədən həyata keçirməyə başladı. İndiyədək 80-dən artıq teledərs hazırlanıb keçirilmişdir. Bu dövrdə Azərbaycanın peşə təhsili pilləsi üzrə tətbiq etdiyi yanaşma Avropa Təlim Fondu tərəfindən maraqla qarşılanmış və müvafiq hesabatlarda öz əksini tapmışdır. Artıq yüzlərlə gənc hazırlanan teledərslərə baxıb dərziliyi, aşbazlığı, bitkiçiliyi və s. öyrənmək imkanı əldə etmişdir. Görülən tədbirlər peşə təhsilinin cəlbediciliyini təmin etmişdir. Belə tədbirlərdən biri də fevral ayında Peşə Təhsili üzrə Dövlət Agentliyinin, turizm xidməti üzrə ixtisaslaşan PTM-in və “JW Marriott Absheron Baku” otelinin birgə təşəbbüsü ilə onlayn formada təşkil edilmişdir. Bundan əlavə, peşə təhsili müəssisələri mövcud ixtisaslar və karyera imkanlarına dair mütəmadi olaraq virtual tədbirlər təşkil edirlər. Eyni zamanda, Avropa İttifaqının dəstəyi ilə BMT-nin İnkişaf Proqramı (UNEP Azərbaycan), Peşə Təhsili üzrə Dövlət Agentliyi və Azərbaycan Gənclərinin Nailiyyəti - Junior Achievement Azerbaijan təşkilatının birgə əməkdaşlığı çərçivəsində peşəyönümlü, karyera planlaşdırması və ixtisas seçimi üzrə onlayn təlimlər təşkil edilmişdir. Peşəyönümlü təhsilin təmin olunması üzrə hüquqi-normativ bazanın təkmilləşdirilməsi istiqamətində “Ümumi təhsil müəssisələrində peşəyönümlü xidmətin həyata keçirilməsi Qaydası” artıq müəyyən edilmişdir. Nazirlər Kabinetinin 12 may 2020-ci il tarixli qərarı ilə təsdiq olunan bu qaydalar təhsil alanların peşə seçiminə və əmək fəaliyyətinə hazırlanması məsələsinin həllinə xidmət edəcəkdir. Peşə təhsilinin möhkəmləndirilməsi istiqamətində beynəlxalq əməkdaşlıq da genişlənir. Azərbaycan “World Skills İnternational” təşkilatının tamhüquqlu üzvüdür. Həmin təşkilat dünyada peşə təhsili üzrə müsabiqələr təşkil edir, buranın qaliblərinə iş yerləri təklif olunur. Gələcəkdə respublikamız həm yerli, həm də beynəlxalq səviyyədə bu müsabiqəni təşkil etmək və bir sıra ənənəvi peşə və sənət növlərimizi sərgiləmək niyyətindədir. Bu ilin fevral ayında BMT-nin İnkişaf Proqramı çərçivəsində Azərbaycanın nümayəndə heyəti Estoniyada işgüzar səfərdə olmuş, burada mövcud olan təhsil proqramları ilə yaxından tanış olmuşlar. Avropa İttifaqının maliyyə dəstəyi ilə BMT-nin İnkişaf Proqramının (UNEP) Azərbaycanda peşə təlimi və tədris müəssisələrinin müasirləşdirilməsi çərçivəsində xeyli iş görülmüşdür. Cəliləbad Dövlət Peşə Təhsili Mərkəzi və “Woodpecker” mebel şirkəti arasında yaradılmış əməkdaşlıq nəticəsində üzlükçü-dizayner ixtisasından bu il məzun olacaq gənclərin bir hissəsi bu şirkətdə əmək fəaliyyətinə başlayacaq. İşəgötürənlərin peşə təhsili müəssisələri ilə əməkdaşlığının gücləndirilməsi və istehsalat təcrübəsinin təşkili, onların peşəyönümlü təhsilə dəstək göstərməsinə dair layihələr də uğurla icra olunur. Bunlara maşınqayırma və sənaye sahəsi üzrə “Gəncədə Sənaye üzrə Regional Kompensasiya Mərkəzinin yaradılmasına dəstək”, kənd təsərrüfatı və istehsalat sahəsi üzrə “Lənkəran iqtisadi rayonunda Regional Modern Peşə Təhsil Mərkəzinin yaradılması” layihəsini, meyvəçilik və çayçılıq üzrə “Aqrar məşğulluğun artırılması” layihəsini göstərmək olar. Hazırda peşə təhsili müəssisələrinin maddi-texniki bazasının və infrastruktur təminatının modernləşdirilməsi istiqamətində də bir sıra işlər həyata keçirilir. Bu məqsədlə növbəti ildə Xaçmaz Peşə Məktəbində yeni istixananın, Quba Peşə Liseyində dəmirçi emalatxanasının, Qax Peşə Liseyində dəmirçi və digər emalatxanaların, yenidən qurulmuş Bərdə Peşə Liseyinin binasının istifadəyə verilməsi planlaşdırılır. Cəliləbad Peşə Təhsili Mərkəzinin tikintisi, Lənkəran Peşə Təhsili Mərkəzinin layihələndirilməsi davam etdirilir. Bu il, həmçinin Mingəçevir Dövlət Universitetinin və Mingəçevir Peşə Məktəbinin layihələndirilməsinə də start veriləcək. Cari ilin sonunadək peşə məktəbləri ixtisaslarının təsnifatının yenilənməsi də nəzərdə tutulur. Ölkə başçısının tapşırığına uyğun olaraq, peşə təhsilinə yeni ixtisaslar gətiriləcək, lüzumsuz ixtisasların isə tədrisi dayandırılacaq.\nAçığını etiraf etmək lazımdır ki, ali məktəb məzunlarının bir çoxu əmək bazarında özünə yer tapa bilmir. Universitetləri bitirdikdən sonra müəyyən zaman keçir və onlar üçün yeni peşə və əmək vərdişlərinə yiyələnmək çətin olur. Dəb xatirinə oxumaq gənclərin psixologiyasından çıxarılmalıdır. Təhsil zəncirində peşə təhsili sisteminin yüksək mövqeyə gətirilməsi bu boşluğu doldura bilər. Hələ bir sıra innovativ-texnoloji layihələrin icrası zamanı hətta sıravi peşə sahibləri də kənardan gətirilir. Lakin son illər ərzində görülən işlər, həyata keçirilən tədbirlər nikbin olmağa əsas verir. İnkişaf belə ahənglə davam edərsə, peşə təhsili sistemi yaxın illərdə ölkəmizin iqtisadi inkişaf tempinə uyğunlaşdırılacaq, real sektorda, əmək bazarında özünə layiqli yer tutacaqdır.


23:16 21 İyun 2021\n23:00 12.05.2021 (Yenilənib 23:50 12.05.2021) Qısa URL\nConatan Konrikus: “Bizim məqsədimiz odur ki, döyüşdə minimum dərəcədə tələfat və yaralı olsun. Ancaq bizim düşmənimiz, "Həmas" bunun tam əksini edir, maksimum dərəcədə mülki tələfata səbəb olmaq üçün mülki insanları hədəf alır.\nBAKI, 12 may - Sputnik. İsrailin Müdafiə Qüvvələri və Xarici İşlər Nazirliyi xarici jurnalistlər üçün birgə mətbuat konfransı keçirib.\nSputnik Azərbaycan APA-ya istinadla xəbər verir ki, İsrail Müdafiə Qüvvələrinin sözçüsü Conatan Konrikus əməliyyatlarının əsasında Qəzzadan atılan kütləvi raket bombardımanına qarşı mülki vətəndaşları qorumaq, müdafiə etmək dayandığını bildirib:\n"Son 45 saat ərzində Qəzza ərazisindən 1050 raket İsrail ərazisi istiqamətində atılıb. Bu raketlərin 250-300-ü İsrail sərhədini keçməyib və Qəzza ərazisinə düşüb ki, bu da fələstinli mülki əhali arasında tələfata səbəb olub. "Həmas" və "İslamçı Cihad" özlərinin səbəb olduğu mülki fələstinli ölümlərinə görə də İsraili günahlandırır".\nBiz əməliyyatlarımızda çox diqqətliyik və maksimum şəkildə çalışırıq ki, mülki itkilər olmasın, mülki infrastruktura ziyan dəyməsin. Amma onu da başa düşmək lazımdır ki, bu, çox çətindir, çünki "Həmas" və "İslamçı Cihad" öz hərbi infrastrukturunu və hücum nöqtələrini mülki obyektlər, mülki vətəndaşların yaşadığı ərazidə gizlədib. Bütün bunlara rəğmən biz beynəlxalq hüququn prinsiplərinə əməl edirik, biz humanist dəyərlərə sadiqik və buna görə də əməliyyatlardan əvvəl tamamilə əmin oluruq ki, hədəflər hərbi obyektlərdir və bununla bağlı kəşfiyyatımız tərəfindən əldə olunan faktlar var. Hücumlardan öncə vətəndaşlara müraciət edirik ki, müvafiq hədəf olan yerlərdən uzaq olsunlar”, - deyə İsrail Müdafi Qüvvələrinin sözçüsü vurğulayıb.\nO bildirib ki, son önəmli iki hədəf vurularkən heç bir mülki itkisi olmayıb:\n“Bizim məqsədimiz odur ki, döyüşdə minimum dərəcədə tələfat və yaralı olsun. Ancaq bizim düşmənimiz, "Həmas" bunun tam əksini edir, maksimum dərəcədə mülki tələfata səbəb olmaq üçün mülki insanları hədəf alır.\nİsrail XİN sözçüsü əlavə edib ki, gərginlik yaranandan bəri "Həmas" mindən çox raket atıb: “Onlar öz insanlarını, mülki vətəndaşları canlı qalxan kimi istifadə edir, bu isə mülki tələfata səbəb olur. "Həmas" tərəfindən atılan raketlərdən təxminən 250-300-ü əslində Qəzza ərazisinə düşüb. "Həmas" və fələstinlilər arasında problemlərə görə, yəni daxili siyasi problemlərə görə bu münaqişəni başladıb. "Həmas" özünü Yerusəlimin qoruyucusu kimi göstərmək istəyir. "Həmas" Fələstin rəhbərliyi ilə "sıfır-cəm oyunu" (zero-sum game) oyanamaq istəyir və Fələstin rəhbərliyinin liderliyini zədələmək istəyir. Və bütün bu addımlar bütün regionda qeyri-stabilliyə səbəb ola bilər. Əgər "Həmas" Fələstin xalqı üzərində liderliyi ələ almağa nail olarsa, bu indiyə qədər nail olunan regiondakı sabitliyə və İsraillə Fələstin arasında münaqişənin həlli üçün bütün imkanlara təhdid yaradacaq”.


Əli Kərimli növbəti təxribatla üz-üzə - 24 saat xəbərlər\nNicat Nizamov və Əli Kərimli\n“Əli Kərimlidən aralan, Əli Kərimli ABŞ, İran və Ermənistan kəşfiyyatına işləyir.”\nAXCP Gənclər Komitəsinin fəallarından, həm də inanclı gənclərdən olan Nicat Nizamov hakimiyyətin AXCP və onun sədrinə qarşı təxribat planı barədə yazıb. Qeyd edib ki, aldığı dəqiq məlumata görə, onu həbs edərək, AXCP sədri Əli Kərimlinin əleyhinə zorla yalan ifadələr almaq planı qurulub.\n“Aldığım dəqiq məlumata görə, hakimiyyətin məni həbs etmək planı, həm də bu həbslə işgəncə verərək AXCP sədri Əli Kərimliyə və Azərbaycan Xalq Cəbhəsi Partiyasına qarşı ifadə alıb video görüntüyə çəkmək, partiyaya və sədrinə qarşı növbəti qarayaxma və radikal İslamçı, İran agenti ittihamı ilə nüfuzuna zərbə vurmaq planı var.\nBurdan hakimiyyətə səslənirəm və bəyan edirəm ki, sizin bu arzunuz ürəyinizdə qalacaq, mən işgəncəyə dözməyib ifadə versəm də, buna kimsə inanmayacaq.Amma hesab edirəm ki, təkcə mənə görə Əli bəyin və partiyanın nüfuzuna zərər gəlməsinə razı ola bilmərəm və ona görə də bu gündən partiyada rəsmi fəaliyyətimin olmadığını bəyan edirəm”, – deyə gənc fəal Feysbuk hesabında yazıb.\nƏli Kərimli: “Əl çəkin adamlardan!”\nGənc fəalın açıqlamasına AXCP sədri Əli Kərimli dərhal reaksiya verib.\n“İçində olduğumuz region müharibə ssenarilərini müzakirə edir, Ermənistan Qarabağ torpaqlarını məskunlaşdırır, azyaşlı uşaqlara qarşı qəddar cinayətlər insanları dəhşətə gətirir. Sosial problemlər hər gün can alır. Belə bir vaxtda rejimin dərdinə baxın. “Əli Kərimlini daha necə şərləyə bilərik?” mövzusunda planlar qururlar. AXCP GK fəallarından, həm də inanclı gənc olan Nicat Nizamovu öz çirkin planları üçün növbəti qurban seçiblər”, – deyə o, feysbuk səhifəsində qeyd edib.\nArdınca N.Nizamovun yazdıqlarını sitat kimi verən AXCP sədri daha sonra bildirib:\n“Görün insanları hansı təhdidlərlə üzbəüz qoyurlar ki, mənə qarşı saxta ifadələr ala bilsinlər. Bundan 2 ay əvvəl keçmiş müstəntiq və keçmiş siyasi məhbus Rüfət Səfərovdan da cinayət işi açmaq hədəsilə mənə qarşı belə saxta ifadələr almağa çalışmışdılar. Rüfət bəy də, Nicat bəy də sağ olsunlar! Bu igid insanlar öz həyatlarına əlavə risklər yaratmaq bahasına olsa da, mənə qarşı hazırlanan çirkin təxribatı ifşa ediblər. Nicat Nizamovun partiyamızdan getməyə məcbur olmasına çox təəssüf edirəm.\nGörün bu adamlar başlarını necə itiriblər ki, hətta Milli Şura Koordinasiya Mərkəzinin üzvü Tofiq Yaqubluya belə təzyiq edirlərmiş ki, Əli Kərimlidən aralan, Əli Kərimli ABŞ, İran və Ermənistan kəşfiyyatına işləyir. Və bu təfəkkürlə dövlət idarə edirlər. Vaxtilə Tale Bağırzadə və onun müavni Elçin Qasımova da işgəncə verib tələb edirlərmiş ki, mənə qarşı saxta ifadələr versinlər. Adam eyni səhvi neçə dəfə təkrarlayar? Axı siz bu işdə artıq ifşa olunmusunuz. Nicat Nizamov demişkən, tutalım, lap elə bir adam tapdınız ki, işgəncələrə dözməyib, istədiyiniz şəri mənim ünvanıma dedi, kim inanacaq buna? Kim bilməyəcək ki, həmin yalan ifadə işgəncə ilə alınıb? Azərbaycan xalqını, dünya ictimaiyyətini necə inandıra bilərsiniz ki, Əli Kərimli radikal dindar imiş? Mən 30 ildir ki, siyasətdəyəm. Mənim siyasi görüşlərimi kim bilmir? Mənim bütün siyasi fəaliyyətim boyu demokratik, hüquqi, dünyəvi Azərbaycan üçün mübarizə apardığımı kim bilmir? Əl çəkin adamlardan! Sülalə hakimiyyətini labüd məğlubiyyətdən onsuz da xilas edə bilməyəcəksiniz”.\n“24 saat” xəbəri azadlıq.info istinadən dərc edib\nRusiya Avropa İttifaqının Alyaksandr Lukaşenkanı Belarusun legitim prezidenti kimi tanımaması qərarını tənqid edib və bildirib ki, bu, beynəlxalq qanunların pozulması...


İsrail iki ölkeden sefirlerini geri çağırdı - Azadliq Xeber\nİsrail iki ölkeden sefirlerini geri çağırdı\nİsrail iki ölkədən səfirlərini geri çağırdı\n24.12.2016 / 05:51 xeber –\nİsrail hökuməti iki ölkədəki səfirlərini geri çağırmaq qərarına gəlib.\nAPA-nın TASS agentliyinə istinadən verdiyi xəbərə görə, bunu baş nazir Benyamin Netanyahunun mətbuat katibliyi bəyan edib\n“Baş nazir İsrailin Seneqal və Yeni Zelandiyadakı səfirlərini təcili olaraq məsləhətləşmələr üçün geri çağırır”, məlumatda bildirilir.\nBununla yanaşı İsrailin xarici işlər nazirliyini Seneqal üçün nəzərdə tutulan yardım proqramlarını dondurmaq tapşırılıb.\nQeyd edək ki, BMT Təhlükəsizlik Şurası İsraildən Fələstin ərazilərində yaşayış məskənlərinin inşasına son qoymağı tələb edib. Müvafiq qətnamə layihəsi Təhlükəsizlik Şurasına Seneqal və Yeni Zelandiya tərəfindən çıxarılıb.


"Bahalı maşını olan müğənnilər mənə "salam" vermirdi" - Elnarə - MINVAL.INFO\n“Bahalı maşını olan müğənnilər mənə “salam” vermirdi” – Elnarə\n“4 il dalbadal konsert verdim. Amma verilişlərdə bu haqda danışılmadı. Bir dəfə xanım ifaçılardan biri qayıtdı ki, “Tamaşaçı toplamağa görə qəti narahat deyiləm. Məni izləyənlər çoxdur”. Ona cavab verdim ki, sənin yerinə olsaydım, on gün dayanmadan konsert verərdim. getdi həmin xanım konsert verdi, 500-600 tamaşaçı topladı”.\nAxşam.az xəbər verir ki, bu sözləri Əməkdar artist Elnarə Abdullayeva “Hər şey daxil” verilişində deyib. Xanəndə konsertlərindən söz açıb. Elnarə bildirib ki, solo konsertlərində sponsorluğu özü edib:\n“Konsertimə gələn hər bir tamaşaçı mənim sponsorum idi. Onlar olmasaydı, orada konsert verə, rahat danışa bilməzdim. Camaat necə mənə hörmət edir, mən də 10 qat camaata elə hörmət edirəm.\nHərdən toylarda görmüşəm ki, bəzi oxuyanlar onlarla şəkil çəkdirmək istəyən camaatı o qədər qəribə jestlə rədd ediblər. İnan Allaha, mən onların yerinə utandığımdan yüz dəfə yerin altına girib çıxmışam. Bizi biz edən, sənətçi edən xalqdır. Xalqla necə gəldi davranmaq olmaz. Biz hər birimiz xalqın, camaatın əlinə baxırıq. Sən bu xalqa necə yuxarıdan aşağı baxa bilərsən? Naşükür olmayaq”.\n“Bir ayaqqabını 10 il geyindim. Müəyyən oxuyanlar forslanırdı, yanımdan o yana, bu yana keçirdilər. “Salam”da vermirdilər. Çünki bahalı maşınları var idi. Nə oldu? Maşınım da, evim də oldu. Gedib qayıtmayan bircə qeyrət və vicdandır. Allah adama hər şey qismət edir, özünüzdən muğayət olun”.\nTarix: 2019/12/25 11:25


Tahir Kərimov Salyandakı villasını neçiyə satır? Necati Şaşmaz “Kurtlar Vadisi Darbe” “Qarpız-yemiş yetişdirməklə bala başı saxl Dövlət İmtahan Mərkəzi dövlət qeydiyyatına alını “Fövqəladə Hallar Nazirliyində ciddi yoxla “Apreldə “İsgəndər”ləri döyüşə hazırlamışdıq, Ba “Arvadım başqası ilə mesajlaşırdı, bıçaqladım” & Azercell-dən pulsuz göz müayinəsi “Zaminbank”ın filial müdiri arvadına “Turizmdə 5 ulduz” layihəsi… Polad Bülbüloğlu və bir neçə səfir geri çağırılı Avropa Liqası: “Qarabağ” ilki reallaşdırdı, rəqibləri xal itirdi\n02 Oktyabr 2015 / 0:25 / Baxış sayı: 5 Azərbaycan çempionu “Qarabağ” Avropa Liqasının qrup mərhələsində 2-ci oyununu keçirib. Apasport.az saytının məlumatına görə, Ağdam təmsilçisi II tura təsadüf edən ilk ev qarşılaşmasında Belçikanın adlı-sanlı klublarından olan “Anderlext”i qəbul edib.\nİlk turda İngiltərədə “Tottenhem”ə 1:3 hesabı ilə uduzan Qurban Qurbanovun yetirmələri ilk xallarını Brüssel klubu ilə qarşılaşmada qazanıb. Ardıcıl 4-cü oyunda qol sevinci yaşayan Riçard Almeydanın ilk hissədə fərqlənməsi “Qarabağ”a 3 xal gətirib. Belə ki, bu top matçda yeganə olub.\nAzərbaycan klublarının qrupda ilk qələbəsini qazanan Ağdam təmsilçisi turnir cədvəlinin 2-ci pilləsinə yüksəlib. Buna “Qarabağ”ı ilk oyunda məğlub edən “Tottenhem”in Fransadan xalla ayrılması səbəb olub. “Monako”nun qalib gələ bilməməsi təmsilçimizi 2-ci pilləyə daşıyıb.\n“Qarabağ” (Azərbaycan) – “Anderlext” (Belçika) – 1:0\nQol: Almeyda, 36\nBaş hakim: Oliver Draxta (Avstriya)\n“Monako” (Fransa) – “Tottenhem” (İngiltərə) – 1:1\nQollar: Stefan El-Şaaravi, 81 – Lamela, 35\nBaş hakim: Artur Dias (Portuqaliya)\nMonako. “Stade Louis II”


Qızı ilə hazırlaşıb tələbə oldu - 48 yaşında » XalqInfo.az Xəbər Portalı\nXalqinfo.az Xəbər Portalı » Xəbər » Qızı ilə hazırlaşıb tələbə oldu - 48 yaşında\nQızı ilə hazırlaşıb tələbə oldu - 48 yaşında\n12 sentyabr 2017 09:30 Baxış: 150 Şərh: 0 Çap\nXəbər verdiyimiz kimi, Quba rayonu Əsparəsti kənd sakini Əfsəl Qazıyev 48 yaşında tələbə adını qazanıb.\n"Xalqinfo" ARB 24-ə istinadən xəbər verir ki, cari tədris ilinin ən yaşlı abuturiyyenti hesab olunan Əfsəl Qazıyev, uşaqlıqdan arzusunda olduğu Dövlət Aqrar Universitetinin Aqronomluq fakültəsinə ekologiya ixtisası üzrə qəbul olub.\n1989-cu ildə o vaxt ki, Quba Sovxoz texnikumunu bitirən kənd sakini daim ali təhsil almaq arzusunda olub. 2 dəfə ali məktəbə qəbul olmaq üçün sənəd versə də bu cəhdləri uğursuz olub. Buna baxmadan o, həvəsdən düşmədən çalışıb və illər sonra məqsədinə nail olub.\nƏfsəl Qazıyev bildirib ki, ali məktəbə sənəd verərkən bunu yalnız ailəsi ilə bölüşüb və yaxınları onun qərarını dəstəkləyib. 4-cü ixtisas qrupu üzrə ilk imtahandan 157 bal toplayan abuturiyyent, 2-ci imtahandan 198 bal toplayaraq arzuladığı fakültəyə dövlət sifarişi ilə qəbul olub. 4 övlad atası olan Əfsəl Qazıyev qəbul imtahanlarına repetitor yanına getmədən, 10-cu sinifdə oxuyan qızı, Sarıköynəklə birlikdə hazırlaşıb.\nƏfsəl Qazıyev, Dövlət Aqrar Universitetində təhsil almaq üçün lazım olan bütün sənədləri toplayıb və ali tədris ocağında qeydiyyatdan keçib. Sentyabrın 15-dən etibarən, Gəncə şəhərində tələbələr üçün ayrılan yataqxanada qalaraq təhsilini davam etdirəcək.\n600-dən yüksək bal toplayıb tələbə ola bilməyənlərlə bağlı -\n620 və 640 bal toplayan abituriyentlər universitetə qəbul ola bilmədi\nYusif Qazıyev vəfat etdi\nRepetitorsuz 677 bal topladı - Xaçmazlı qızın əzmkarlığı


Pulsuz yukle Advanced Uninstaller üçün Prestigio MultiPhone PAP4040 DUO - Installer Ərizə\nBoy: 94 Kb\nAdvanced Uninstaller - Müxtəlif inkişaf etmiş xüsusiyyətləri ilə bir app kaldırma. Kaldırma üçün iki ayrı-ayrı rejimləri, birdən çox apps üçün bir klik və bir çox kaldırma rejimi sürətli kaldırma Vahid rejimi. Siz apps seçin və sonra sil 'düyməsinə vurun çox apps aradan qaldırılması üçün. Ayrıca birbaşa app kaldırma (apps daşınar halda) SD kart telefon apps hərəkət edə bilər.\nAdvanced kaldırıcıyı xüsusiyyətləri:\n· Bir intuitiv və istifadə üçün asan UI.\n· Axtarış apps adı.\n· Vahid rejimində bir klik ilə sürətli sil.\n· Bir çox proqramlar aradan qaldırılması üçün çox (batch) kaldırma rejimi.\n· Clear Apps Cache menyu et (daha çox telefon yaddaş almaq üçün).\n· SD kart telefon apps hərəkət.\n· Menyu app siyahısı seçimi yenileyin.\n· Sort adı, tarixi və ölçüsü ilə (vozr və hər iki ubıv).\n· Ad, Size, tarixi və Version App ətraflı tətbiqi siyahısı göstərilir.\n· App adı sonunda Status icon app SD kart, telefon və ya SD kart üçün daşınan üzrə olub olmadığını göstərmək üçün.\n· Hızlı erişim üçün Notification bar icon.\n· Göstərmək üçün info bar yaddaş info (telefon və SD kart) və apps sayı\n· Auto reboot başlamaq.\n· Hızlı erişim üçün caching.\n· Uzun mətbuat menyu (context menu) xüsusiyyətləri: Açıq app birbaşa Application ətraflı, Multiple Mode hətta Uninstall app, Google Market, Facebook, Twitter, Gmail, vasitəsilə dostları ilə Share proqram Details\n· Added Clear Apps Cache (daha çox telefon yaddaş almaq üçün) menyu seçimi.\n· Bir kiçik məsələ Sabit.\nGeliştirici digər proqramlar ProbCOMP\nŞərh Advanced Uninstaller


Sony PlayStation 4-ün Slim və Pro modellərini təqdim edib | Technote\nSony PlayStation 4-ün Slim və Pro modellərini təqdim edib\nDünən "Sony Interactive Entertainment” şirkəti tərəfindən keçirilmiş PlayStation Meeting 2016 tədbiri çərçivəsində PlayStation 4 Slim və PlayStation 4 Pro modelləri təqdim olundu.\nTexniki göstəricilər baxımından PS4 Slim əvvəlki PS4 modeli səviyyəsindədir. Fərq isə yeni modelin daha yığcam və yüngül korpusa sahib olmasıdır. PS4 Slim-in standart komplektində 500 GB yaddaş həcmli konsol, naqilsiz Dualshock 4 gamepadı, mono aksessuar, enerji yığma cihazı, USB və HDMI naqilləri olacaq. PS4 Slim 15 Sentyabr tarixində 299$ qiymətinə satışa çıxacaq.\nHamı Slim versiyanın təqdim olunmasına sevinsə də bir çoxları PS4-ün təkmilləşdirilmiş modelini görmək üçün tədbirə gəlmişdi. "Sony” isə onları intizarda saxlamayıb həmin modeli təqdim etdi. Konsolunun təkmilləşdirilmiş modeli PlayStation 4 Pro adlanır. Konsol 1 TB yaddaş həcmi ilə satışa çıxacaq və 399$ qiymətinə satılacaq. PS4-ün yeni versiyasını təqdim edən zaman şirkət rəsmiləri bildiriblər ki, PS4 Pro ən yaxşı qrafik və vizual texnologiyaları özündə birləşdirir. Yeni versiya 4K və High Dynamic Range (HDR) texnologiyasını dəstəkləyir. Şirkətin verdiyi məlumata əsasən PS4 Pro-da oyunlar qrafik və mərkəzi prosessorlar hesabına daha möhtəşəm görüntüyə sahib olacaqlar.\nŞirkət bir sıra video yayım servisləri ilə sıx əməkdaşlıq edir. PS4 Pro üçün bu üzrə xüsusi tətbiqlər hazırlanacaq. Məsələn yeni konsolda Netflix servisi vasitəsilə 4K formatlı videolara baxmaq mümkün olacaq. Buna analoq tətbiqləri həmçinin YouTube da hazırlayır. Bununla yanaşı təsdiq olundu ki, PS4 Pro 4K Blu-Ray-i dəstəkləməyəcək. Adi PS4 ilə PS4 Pro ümumi oyunları paylaşacaqlar. Yəni yeni versiya üçün xüsusi eksklüziv oyunlar olmayacaq. Şirkət bildirib ki, əgər sizin, yüksək keyfiyyətli görüntünü təmin edən televizorunuz varsa və əgər həmin televizor 4K ilə HDR texnologiyalarını dəstəkləmirsə belə PS4 Pro-da oyunları oynayarkən siz fərqi hiss edəcəksiniz. Bütün oyunlar 1080p-də çalışacaq. Pro versiyada, Slim versiyada olmayan optik audio giriş olacaq. Qeyd edək ki, PS4 Pro 10 Noyabr 2016-cı il tarixində satışa çıxacaq.


Problem qısa müddətdə aradan qaldırılıb\nBakı metrosu bu səhər də işə tələsənləri məyus etdi. Səhər saatlarında “Sahil” stansiyasından “28 May” stansiyasına doğru "İçərişəhər" - "Həzi Aslanov" xətti üzrə hərəkət edən qatarda yaranan texniki nasazlıq nəticəsində qatar “28 May” stansiyasında xeyli dayanmalı olub. Sərnişinlərin təhlükəsizliyini nəzərə alaraq vaqonlar boşaldılıb və qatar texniki baxış üçün depoya göndərilib. Həmin qatarın əvəzinə xəttə yeni qatar buraxılıb. Amma bütün bunlar başqa stansiyalarda gözləmələr və qatarlar arasında 9-10 dəqiqə intervalla müşayiət olunub.\nMetropolitenin mətbuat xidmətinin rəhbəri Bəxtiyar Məmmədov bununla bağlı REAL-a açılama verib.\nXatırladaq ki, bakı metropolitenindən hər gün yüz minlərlə sərnişin istifadə edir. Bu da əlbəttə ki, belə bir strateji obyektin rahat və təhlükəsiz fəaliyyətini diktə edir.Əslində metropoliteninin Rusiyanın "Metrovaqonmaş" Səhmdar Cəmiyyəti ilə imzaladığı müqavilənin mahiyyətində də bu dayanır. Artıq məlum olduğu kimi, Rusiyanın "Transmaşholdinq" Səhmdar Cəmiyyəti 2020-2022-ci illər ərzində Bakı metropoliteni üçün yeni vaqonlar istehsal edəcək.Müqaviləyə əsasən, il ərzində şirkət Bakı metropoliteni üçün ümumilikdə 20 vaqondan ibarət 4 qatar tərkibi istehsal edəcək. Beləliklə, üç il ərzində zavodda Bakı metropoliteni üçün 60 müasir tipli vaqon və yaxud 12 qatar tərkibi hazırlanacaq.\nbununla Bakı metropolitenində istismar müddətini başa vuran vaqonlar xətdən çıxarılaraq yeniləri ilə əvəzlənəcək.


Diqqət Diqqət!!! Stimul Hospital-dan yeni endirimli aksiya. » Stimul Hospital\nŞagirdlərin Payız tətili ilə əlaqədar olaraq Stimul Hospitalın Lor Cərrahı Op.Dr. Hüseyn Məmmədov trəfindən Noyabr ayının 9-u dan 15-ə dək endirimli aksiya indi ADENOTOMİYA və ADENOTONZİLLEKTOMİYA (burun və bogaz əməliyyatı) bütün xərclər daxil cəmi 400 azn.\nAksiyadan yararlanmaq üçün əvvəlcədən aşağıdakı nömrələrə zəng edib qeydiyyatdan keçməyiniz mütləqdir.\nDiqqət! Stimul Hospitalda Uroloji-Androloji Check-up cümə,şənbə və bazar günlərində xüsusi endirimli qiymətə CƏMİ 20 azn-ə olacaq!\nKomment Diqqət Diqqət!!! Stimul Hospital-dan yeni endirimli aksiya.